title: Boulder

text: Vuonna 2009 Boulderin asukasluku oli 100 160. Vuonna 2005 asukasluku oli 91 685 ja kaupungissa oli 39 596 taloutta ja 16 788 perhettä. Asukastiheys oli 1 499,9/km². Coloradon 21 suurimmasta kaupungista vain Englewoodilla ja Northglennillä on suurempi asukastiheys.


title: Boulder

text: Boulder sijaitsee Boulderin laaksossa Kalliovuorten ja Suurten tasankojen välissä. Yhdysvaltain väestönlaskentaviraston mukaan kaupungin pinta-ala on 65,7 km², josta vesistöä on 3,94 prosenttia.


title: Boulder

text: Boulderissa julkaistaan päivittäin "Daily Camera" -sanomalehteä.


title: Boulder

text: Boulderilla on kuusi ystävyyskaupunkia:


title: Palu

text: Palu on Keski-Sulawesin maakunnan pääkaupunki Sulawesin saarella Indonesiassa. Se sijaitsee Palujoen suulla, 1 650 kilometriä Jakartasta koilliseen. Kaupungin väkiluku on noin 270 000.


title: Palu

text: 24. tammikuuta 2005 kello 04.10 (UTC+8) Palua ravisutti magnitudin (M) 6,3 maanjäristys, jonka keskipiste oli kaupungista noin 30 kilometriä etelään.


title: Palu

text: Sulawesin maanjäristys ja tsunami vaurioittivat kaupunkia pahoin syyskuun lopussa 2018.


title: Neilikat

text: Neilikat ("Dianthus") on suku kohokkikasvien (Caryophyllaceae) heimossa. Sukuun kuuluu noin 300 lajia, jotka kasvavat luonnonvaraisina pääasiassa Euroopassa, lähinnä Välimeren alueella ja Aasiassa. Pohjois-Amerikassa esiintyy yksi laji ja Afrikassa parikymmentä.


title: Neilikat

text: Neilikoihin kuuluu sekä yksi- että monivuotisia lajeja: ne ovat ruohovartisia, paljaita tai ohuen nukan peittämiä haarautuvia tai haarautumattomia kasveja. Kukat ovat punaiset, valkoiset tai vaaleanpunaiset.


title: Neilikat

text: Tarhaneilikka ("Dianthus caryophyllus") on se kerrottukukkainen laji, jota kukkakaupassa myydään nimellä neilikka. Mausteneilikka ei sen sijaan nimestään huolimatta kuulu neilikoihin.


title: Neilikat

text: Pohjoismaissa luonnonvaraisina tai villiintyneenä tavattuja neilikkalajeja:


title: Neilikat

text: Muualla tavattavia neilikkalajeja:


title: Neilikat

text: Antiikin Kreikassa tunnettiin taru neilikoiden synnystä. Sen mukaan metsästyksen jumalatar Artemis rakastui paimeneen. Kerran oikukas jumalatar kuitenkin raivon puuskassa repi paimenen silmät irti ja heitti ne maahan. Näistä silmistä kasvoivat tarun mukaan ensimmäiset neilikat.


title: Neilikat

text: Saksassa neilikkaa kutsuttiin hedelmiensä muodon vuoksi aikoinaan naulakukaksi (Nägelein, nykyään Nelke). Sitä pidettiin Kristuksen ristiinnaulitsemisen symbolina. Mariaa ja Jeesus-lasta esittävissä madonnamaalauksissa esiintyy usein karmiininpunainen neilikka. Valkoinen neilikka symboloi Marian neitsyyttä. Renessanssiaikana kukka oli mukana kihlajaiskuvissa. Ranskassa punainen neilikka oli rojalistien tunnus, myöhemmin sosiaalidemokraattien monissa maissa - ja valkoinen neilikka Saksan kristillisdemokraateilla. Turkissa ja Kaukaasiassa neilikoita pidetään onnen symboleina, joita on kuvattu esimerkiksi matoissa.


title: Handymax

text: Handymax on kauppalaivojen kokoluokka, jota käytetään ryhmiteltäessä laivoja niiden kantavuuden perusteella. Nimitys tarkoittaa että laiva on kokoluokkaa handysize suurempi. Englannin handy tarkoittaa paitsi yleiskielen kätevää, merenkulkijoiden keskuudessa myös helposti ohjattavaa laivaa.


title: Handymax

text: Handymax-kokoluokalla ei ole virallista määritelmää, vaan useita erilaisia epävirallisia ja kolme puolivirallista määritelmää:


title: Handymax

text: Handymax-alusten suurin pituus on yleensä korkeintaan 190 metriä, mutta nimitystä näkee käytettävän pidemmistäkin aluksista.


title: Y (Ranska)

text: Y [i] on kunta Ranskassa, Sommen departementissa, Picardien hallintoalueella. Kunnan nimi on lyhin paikannimi Ranskassa ja maailman lyhin yhdessä muiden yksikirjaimisten nimien joukossa. Kunnan pinta-ala on 2,72 km, ja vuonna 2014 siellä oli asukkaita 94.


title: Adams–Stokesin oireyhtymä

text: Adams–Stokesin oireyhtymä ("syndroma Adams–Stokes") tarkoittaa lyhyitä tajuttomuuskohtauksia, joiden syynä on hetkellinen tai täydellinen eteis-kammiokatkos (totaaliblokki), eli sydämen sähköärsyke ei etene eteisistä kammioihin. Tajuttomuus seuraa, kun kammiot ovat jo kokonaan lakanneet sykkimästä (asystolia) tai korvausrytminä on ilmennyt tihentynyt rytmi, useimmiten kammiotakykardia. Sen aikana supistus on tavallista heikompaa, eikä sydän lisäksi ehdi täyttyä riittävästi sykähdyksien välillä.


title: Adams–Stokesin oireyhtymä

text: Oireyhtymä sai nimensä irlantilaisilta lääkäreiltä Robert Adamsilta (1791–1875) ja William Stokesilta (1804–1877).


title: Adams–Stokesin oireyhtymä

text: Oireena on äkillinen, odottamaton pyörtyminen, joka saattaa mennä nopeastikin ohi. Jos verenkierron puutos kestää riittävän pitkään, henkilö voi kouristella. Kouristelun syynä on keskushermoston hapen puute. Mikäli kohtaus johtuu harvasta sykkeestä, se on todettavissa kaulavaltimosta ja ranteesta. Myös liian tiheä rytmi on havaittavissa tunnustelemalla.


title: Ukko Nooa

text: Ukko Nooa () on tunnettu parodinen laulu Raamatun Nooasta. Se on lastenlaulu mutta ruotsiksi myös juomalaulu. Laulun sanat on tehnyt ruotsalainen Carl Michael Bellman. Sävelmän alkuperä on tuntematon. Suomessa pianonsoiton opettelu alkaa lapsilla yleensä Ukko Nooasta. Oskar Merikanto on tehnyt kappaleen pohjalta pianolle tunnetun variaatioteoksen.


title: Tsuyoshi Ogata

text: Tsuyoshi Ogata (, s. 11. toukokuuta 1973 Japani) on japanilainen kestävyysjuoksija.


title: Tsuyoshi Ogata

text: Ogata osallistui 1999 puolimaratonin MM-kisoihin Palermossa, jossa sijoittui kolmanneksikymmenenneksi ajalla 1.03.50. Pariisin MM-kisoissa 2003 hän oli maratonilla kahdestoista ajalla 2.11.16. Hän ylsi uransa tähän mennessä suurimpaan saavutukseen Helsingin MM-kisoissa 2005, kun hän voitti MM-pronssia maratonilla ajalla 2.10.39. Osakan MM-kisoissa 2007 hän sijoittui viidenneksi ja Pekingin olympialaisissa 2008 kolmanneksitoista.


title: Hydratsiini

text: Hydratsiini ("diamidi", "diamiini" tai "typpihydridi" (vedetön)) on muun muassa rakettimoottorien polttoaineena käytetty neste, jonka kemiallinen kaava on NH ja rakennekaava HN-NH. Hydratsiinin vesiliuosta, joka sisältää 37–64 painoprosenttia hydratsiinia nimitetään "hydratsiinihydraatiksi". Hydratsiinin 64-painoprosenttista vesiliuosta kutsutaan myös 100 % hydratsiinihydraatiksi. "Hydratsiinin vesiliuokseksi" erotuksena edellisistä kutsutaan ainetta, joka veden lisäksi sisältää enintään 37 painoprosenttia hydratsiinia. Hydratsiinin ominaisuuksiin, kuten esimerkiksi tiheys, sulamislämpö, kiehumispiste ja leimahduspiste, vaikuttaa olennaisesti aineen vesipitoisuus. Oheisessa taulukossa esitetty 100 % hydratsiinin ominaisuudet.


title: Hydratsiini

text: Hydratsiinin pääkäyttö on lannoitteiden tuotannossa ja esimerkiksi elastaanikuitujen tuotannossa. Sitä käytetään metallien pinnoituksessa (nikkelöinti) ja muovien valmistuksessa (polyuretaanin valmistus) sekä lääkkeiden valmistuksessa ja valokuvien kehityksessä.


title: Hydratsiini

text: Hydratsiinia käytetään myös juomaveden puhdistuksessa ja eräissä räjähdysaineissa.


title: Hydratsiini

text: Hydratsiinia voidaan käyttää myös voimalaitosten vedenkäsittelyssä hapen poistoon estämään korroosiota voimalaitosten höyrykattiloiden höyry-vesikierrossa ja kaukolämpöverkossa. Ilman hapen vaikutuksesta hydratsiini hajoaa typeksi ja vedeksi. Kaukolämpöverkossa kiertävän veden hydratsiinipitoisuus on hyvin alhainen noin 0,1 mg/l. Laimea liuos ei aiheuta ihmisille terveydellistä vaaraa mahdollisessa kaukolämpöputken vuodossa.


title: Hydratsiini

text: Toisen maailmansodan lopulla Saksa käytti hydratsiinia Messerschmitt Me 163-rakettihävittäjän polttoaineena metanolin kanssa nimellä B-Stoff. Sen jälkeen yhdistettä on käytetty kantorakettien ja avaruusalusten rakettimoottorien ajoaineena.


title: Hydratsiini

text: Hydratsiinia on käytetty myös varhaisissa polttokennoissa.


title: Hydratsiini

text: Hydratsiinia valmistetaan vuonna 1907 keksityllä Olin Raschig-prosessilla natriumhypokloriitista NaClO ja ammoniakista NH. Nykyään yleisempi valmistustapa on Pechiney–Ugine–Kuhlmann-prosessi lähtöaineena ammoniakki ja vetyperoksidi.


title: Hydratsiini

text: Emil Fischer havaitsi luonnossa ensi kerran hydratsiinia vuonna 1875.


title: Hydratsiini

text: Hydratsiinista on kehitetty monometyylihydratsiini MMH, epäsymmetrinen dimetyylihydratsiini UDMH (1,1-dimetyylihydratsiini) ja symmetrinen dimetyylihydratsiini eli 1,2-dimetyylihydratsiini. Näiden lisäksi markkinoilla on useita muita eri tavoin substituoituja hydratsiineja synteettisen kemian tarpeisiin.


title: Kourou

text: Kourou on kaupunki Ranskan Guayanassa noin 60 kilometriä Cayennesta luoteeseen. Kourou sijaitsee Kourou-joen suulla Atlantin rannikolla.


title: Kourou

text: Kaupungissa on runsas 25 000 asukasta (2013). Monet sen asukkaista, toisin kuin guayanalaiset, ovat ranskalaisia, josta kaupunki on saanut kutsumanimen "White City".


title: Kourou

text: Ranskan avaruusjärjestön CNESin ja Euroopan avaruusjärjestön Guyanan avaruuskeskus on ollut 1960-luvulta alkaen kaupungin pääelinkeino. Ranskan muukalaislegioona suojelee avaruuskeskusta.


title: Kourou

text: 1990-luvun lopulta alkaen myös turismia on pyritty kehittämään osin avaruuskeskuksenkin avulla.


title: Kourou

text: 1940-luvulle asti Kourou oli Ranskan pakkotyöhön karkotettujen rangaistusvankien viimeinen reittipiste matkalla Ranskasta mantereen työleireille tai Pelastuksen saarten (Îles du Salut) vankisiirtokuntaan. Saarista kuuluisin on Pirunsaari, jossa juutalainen upseeri Alfred Dreyfus oli internoituna.


title: Kourou

text: Nykyään rangaistuslaitoksen rauniot ovat turistinähtävyys.


title: Malcolm Glazer

text: Malcolm Irving Glazer (15. elokuuta 1928 Rochester, New York – 28. toukokuuta 2014) oli amerikanjuutalainen liikemies ja urheilujoukkueiden omistaja. Hän oli First Allied Corporation -yhtiön presidentti ja toimitusjohtaja. Glazer myös omisti NFL-joukkue Tampa Bay Buccaneersin Floridasta ja Valioliiga-joukkue Manchester Unitedin Traffordista, Englannista.


title: Kansandemokratia

text: Kansantasavalta tai kansandemokratia on marxilais-leniniläisten puolueiden hallitsemissa valtioissa hallintomuodosta käytetty nimitys. Nimitys "kansandemokratia" sisältää ajatuksen, että järjestelmä eroaa porvarillisesta demokratiasta. Ideologian mukaan valta oli työväenluokan eli ns. proletariaatin.


title: Kansandemokratia

text:
Ensimmäiset kansandemokratiat muotoutuivat toisen maailmansodan jälkeen, kun Neuvostoliitto alkoi korostaa marxilais-leniniläisen järjestelmän ylivoimaisuutta kapitalismiin verrattuna. Tämä merkitsi, että eri maiden kommunistipuolueita rohkaistiin ottamaan valta itselleen. Sodan voittajavaltioihin kuuluneen Ison-Britannian pääministeri Winston Churchill piti maaliskuussa 1946 puheen, jossa hän pahoitteli, että Itä-Eurooppa on jäämässä rautaesiripun taakse Neuvostoliiton määräysvaltaan.
Neuvostoliitto toteutti kansandemokratioiden muodostamisen Josif Stalinin uskotun miehen Andrei Ždanovin johtamana vuodesta 1947 alkaen. Tätä varten perustettiin Kominform-järjestö. Monet itäeurooppalaiset tunsivat kiitollisuutta venäläisille natsimiehityksen lopettamisesta. Kommunistipuolueet saivat paljon kannatusta, ja Kominform ohjasi niitä hankkimaan vaikutusvaltaa myös poliisivoimissa ja armeijassa. Neuvostoliitto takasi niille, että jos he pääsevät valtaan, he myös pysyvät vallassa. Esimerkiksi Tšekkoslovakiassa kommunistit saivat vallan itselleen lyhyen tapahtumasarjan tuloksena. Helmikuussa 1948 hallituspuolueet riitautuivat ja ei-kommunistit erosivat siitä. Kommunistit jäivät hallitukseen ja ottivat haltuunsa tärkeimmät virkapaikat. Presidentti Beneš pelkäsi maan joutuvan sisällissotaan ja nimitti täysin kommunistisen hallituksen 25. helmikuuta 1948. Tämän jälkeen kommunistit eivät enää antaneet valtaa muille puolueille. Kansandemokratioita nimitettiin kommunistisiksi tai sosialistisiksi valtioiksi.


title: Kansandemokratia

text: Yhteistä kansandemokratioille on yksipuoluejärjestelmä ja kommunistisen puolueen johtoasema. Vaaleissa ehdokkaat ovat kommunistisen puolueen jäseniä tai vähintäänkin sen hyväksymiä. Kommunistipuolueen ohella saattaa olla epäitsenäisiä apupuolueita, esimerkiksi talonpoikien puolue. Itäblokin kansandemokratioiden kommunistihallitukset kaatuivat vuonna 1989. Lopullisesti itäblokki hajosi Neuvostoliiton hajottua 26. joulukuuta 1991.


title: Kenya Moore

text: Kenya Summer Moore (s. 24. tammikuuta 1971, Detroit, Michigan Yhdysvallat) on yhdysvaltalainen näyttelijä ja entinen Miss USA.


title: Kenya Moore

text: Moore syntyi Detroitissa. Hän on afroamerikkalainen ja opiskeli Cass Technical High Schoolissa ja Wayne State Universityssä. Hän voitti vuonna 1993 Miss Michigan USA:n ja pääsi edustamaan Michiganin osavaltiota Miss USA -kilpailuun, jonka hän voitti. Hän pääsi myös finaaliin Miss Universessa.


title: Kenya Moore

text: Moorella on ollut rooleja muiden muassa elokuvassa "Haku päällä" ("Waiting to Exhale", 1995).


title: Emasin kansallispuisto

text: Emasin kansallispuisto on kansallispuisto Brasiliassa, Goiásin osavaltiossa Cerradon savannialueella.


title: Emasin kansallispuisto

text: Puisto on pääasiassa ruohomaata ja alueelta löytyy yli 350 lintu-, 78 nisäkäs-, 69 matelija-, 21 sammakkoeläin- ja 9 kalalajia. Puiston nisäkäslajeihin kuuluvat mm. isomuurahaiskarhu, harjasusi, jättiläisvyötiäinen, suohirvi ja jaguaari.


title: Emasin kansallispuisto

text: Yhdessä Chapada dos Veadeirosin kansallispuiston kanssa Emas muodostaa UNESCOn maailmanperintökohteen.


title: Mannervaara

text: Mannervaara on kylä Joensuun kaupungin itäosassa Pohjois-Karjalassa lähellä valtakunnan rajaa noin 70 kilometriä Joensuun keskustasta ja noin 25 kilometriä Tuupovaaran kirkonkylästä kaakkoon. Mannervaara kuului Korpiselän kuntaan vuoteen 1946 asti ja sitten Tuupovaaran kuntaan vuoteen 2005 asti. Mannervaaran naapurikyliä ovat Luutalahti, Ruhovaara, Saaroinen ja Hoilola sekä Korpiselän luovutetulle alueelle jäänyt nykyisin autio Korpiselän kirkonkylä. Mannervaaran postinumero on 82880.


title: Mannervaara

text: Mannervaaran halki kulkee seututie 500, joka on osa Runon ja Rajan tie -nimistä matkailutietä. Mannervaaran kohdalla seututie 500:sta erkanee maantie 4980 Luutalahteen ja Ruhovaaraan vievä tie, joka päättyy nykyisin valtakunnan rajalle, mutta joka ennen alueluovutuksia jatkui Korpiselän kirkonkylään. Mannervaaralla on naapurikylän Luutalahden kanssa yhteinen kylätoimikunta.


title: Mannervaara

text: Ennen 1940-luvun alueluovutuksia Mannervaaran ja Ruhovaaran kylät kuuluivat Korpiselän kirkonkylän koulupiiriin, jonka koulu jäi luovutetulle alueelle. Koulupiirin Suomen puolelle jääneestä osasta muodostettiin Manneravaaran koulupiiri, joka toimi aluksi vuokratiloissa, kunnes oma koulurakennus valmistui vuonna 1949.


title: Miami Vice (elokuva)

text: Miami Vice on 28. heinäkuuta 2006 ensi-iltansa saanut yhdysvaltalainen elokuva, joka on sovitettu samannimisestä televisiosarjasta. Elokuvan on käsikirjoittanut, tuottanut ja ohjannut Michael Mann, joka oli myös yksi televisiosarjan tuottajista ja käsikirjoittajista. Pääosia esittävät Jamie Foxx ja Colin Farrell. "Miami Vicen" Suomen-ensi-ilta oli 11. elokuuta 2006. Elokuvasta julkaistiin lähes 7 minuuttia pidennetty versio DVD:nä Suomessa 29. elokuuta 2007.+ Audioslave: Shape of things to come


title: Goiás (kaupunki)

text: Goiás (myös Goiás Velho) on kaupunki Brasilian Goiásin osavaltiossa. Kaupungin asukasluku on arviolta 24 269 (vuonna 2016) ja pinta-ala noin 3 108 neliökilometriä. Se on osavaltionsa entinen pääkaupunki.


title: Goiás (kaupunki)

text: Goiás on säilyttänyt siirtomaa-aikaisen ulkoasunsa, jonka ansiosta sen vanha kaupunki on valittu UNESCOn maailmanperintökohteeksi. Noin 90 % siirtomaa-aikaisesta barokkiarkkitehtuurista on edelleen pystyssä, joten kaupunki on hyvä esimerkki 1700-luvun brasilialaisesta kaupunkirakentamisesta.


title: Goiás (kaupunki)

text: Ennen eurooppalaisten tuloa kaupungin aluetta asuttivat intiaanit. Vuonna 1722 paikalle rakennettiin kappeli Vila de Sant'Anan pikkukaupungin keskukseksi. Vila Boa de Goiazin kaupunki perustettiin virallisesti vuonna 1732.


title: Goiás (kaupunki)

text: Goiás sai kaupunginoikeudet 17. syyskuuta 1818 ja se nostettiin samalla osavaltionsa pääkaupungiksi. Tuota virkaa se piti hallussaan aina 23. maaliskuuta 1937 saakka, jolloin pääkaupunki siirtyi Goiâniaan.


title: Deadpool

text: Deadpool on Marvel-kustantamon luoma antisankari. Hahmon loivat käsikirjoittaja Fabian Nicieza ja sarjakuvapiirtäjä Rob Liefeld. Deadpoolin ensiesiintyminen tapahtui "New Mutants" -lehden numerossa 98 (helmikuu 1991).


title: Deadpool

text:
Vuonna 1997 Deadpool sai oman lehtensä, joka tuli tunnetuksi huumorista ja "neljännen seinän rikkomisesta".
Myöhemmin hän on myös ollut supersankari Cablen parina heidän yhteisessä lehdessään Cable & Deadpool. Hän esiintyi Cablen kanssa myös Marvelin Civil War Eventin ajan, jonka jälkeen hän palasi Secret Invasion Eventin myötä omaan Deadpool-lehteensä.
Deadpoolia on viime aikoina nähty oman lehtensä lisäksi minisarjassa Deadpool: Suicide kings ja one-shotissa Deadpool: Games of death. Ensiksi mainitussa minisarjassa nähtiin useita vierailevia Marvel-universumin hahmoja.


title: Deadpool

text: Deadpool, alias Wade Wilson, on huipputeknologiaa käyttävä palkkasoturi, joka on tullut tutuksi mustasta huumorintajustaan ja erilaisista letkautuksista. Wolverinen tavoin hän oli mukana Ase-X -ohjelmassa. Wade Wilsonilla oli todettu syöpä ja etsiessään parannuskeinoa hän jopa jätti elämänsä naisen. Valitettavasti hän hyväksyi väärän tahon parantajakseen; Ase-X -tiedemiehet yrittivät luoda uudelleen Wolverinen geneettisesti kehittyneen paranemisvoiman keinotekoisena. Vaikka he onnistuivat, toimenpide arpeutti Wilsonin ihon ja kasvot kamalalla tavalla. Sen vuoksi Wilson käyttää aina naamiota. Hänet leimattiin epäonnistuneeksi ja lähetettiin vankilalaboratorioon. Wilson ei pystynyt hyväksymään uutta ulkomuotoaan ja vaipui epätoivoon. Hän tappoi useita vartijoita ja pakeni – kutsuen itseään nyt Deadpooliksi laitoksen mukaan. Jonkin ajan päästä hän tuli esille yhtenä maailman parhaista palkkasotureista.


title: Deadpool

text: Varmistettuaan maineensa palkkasotilaana Deadpool allekirjoitti sopimuksen Tolliverina tunnetun terroristin kanssa. Hän sai kohteekseen ajassa matkustavan mutantin, vapaustaistelija Cablen. Deadpool sai tietää, että hänen entinen rakastajansa Vanessa Carlyle, mutanttikykynään muodon muuttaminen, esiintyi Cablen tyttöystävänä ja tiimitoverina, todennäköisyyksiä muuttavana Dominona. Wilson hyökkäsi useita kertoja Cablea ja hänen tiimiään X-Voimaa vastaan. Sarja kulminoitui taisteluun, jossa Tolliver kuoli ja Vanessa haavoittui vakavasti. Deadpool antoi armoa ja käytti osaa voimistaan parantaakseen naisen vammat.


title: Deadpool

text: Paettuaan mielisairaalasta Deadpool sai huomiota ulottuvuuksienväliseltä firmalta Landau, Luckman & Lakelta. LL&L uskoi Deadpoolin olevan Mithras, se joka antaisi Maan asukkaille uuden kulta-ajan. Profetia oli kuitenkin huijausta: kulta-ajan tuoja muuttaisi planeetan asukkaat oikeasti mielettömiksi olioiksi. Deadpool vältti katastrofin, mutta LL&L:n sisäinen politiikka päätti heidän suhteensa. Huomattuaan optimisminsa jälleen turhaksi Deadpool ryhtyi jälleen palkkatappajaksi.


title: Deadpool

text:
Myöhemmin Musta Tom Cassidy, joka oli viruksen takia muuttumassa käytännössä puuksi, pakeni vankilasta Juggernautin avulla. Kaksikko kidnappasi myös Geneetikko Killebrew'n, miehen joka oli luonnut Deadpoolin, jotta tämä voisi parantaa Cassidyn. Killebrew lupasi pystyvänsä parantamaan hänet mikäli hän saisi Deadpoolin käsiinsä. Pian Deadpoolin kimpussa olivat kaikki Cassidyn miehet ja jopa Juggernaut, mutta hän sai apua Ulvojalta ja Sireeniltä. Lusikkansa soppaan pisti myös Peyer, poliisi, jonka ura oli kärsinyt Deadpoolin tekojen takia. Asioita hankaloitti Deadpoolin parantumisvoima, joka ei jostain syystä toiminut kunnolla. Cassidy onnistuu saamaan käsiinsä Deadpoolin käden, joka oli irronnut erään taistelun aikana, ja Killebrew ompeli sen toisen Cassidyn oman käden tilalle toivoen, että sen sisältä paranemisvoima pelastaisi Cassidyn.
Deadpool, Ulvoja ja Sireeni saapuvat paikalle ja onnistuvat tainnuttamaan Cassidyn ja Deadpool saa Juggernautin rauhoittumaan huomauttamalla, että ainoastaan Killebrew pystyy pitämään Cassidyn elossa yön yli.


title: Deadpool

text:
Deadpool nappaa Killebrew mukaansa vaatien tätä palauttamaan hänen paranemisvoimansa ennalleen. Tässä onnistutaankin, mutta Deadpoolin piti taistella sitä ennen Hulkia vastaan saadakseen tämän verta.Deadpoolin voimiin kuuluu nopea paranemiskyky ja normaalia suurempi nopeus. Hän on myös taitava miekkailija, ampuja sekä salamurhaaja. Hän omistaa myös vyössä olevan laitteen, jolla voi teleportata.
Deadpoolin fyysiset voimat ovat suuremmat kuin tavallisilla ihmisillä. Deadpool ei myöskään voi kuolla.


title: Deadpool

text:
Deadpool ei varsinaisesti esiinny X-Men animaatiosarjassa , mutta vilahtaa muutamia kertoja. Eräässä jaksossa Xavier tutkii Sapelihampaan mieltä, jolloin Deadpoolin pää vilahtaa kuvassa.
Toisen tuotatokauden, kolmannessa jaksossa Morph muuttuu muutamaksi sekunniksi Deadpooliksi ja eräässä vaiheessa sarjaa Xavier luo häntä esittävän illuusion.


title: Deadpool

text: John Kassir ääninäyttelee Deadpoolia , ja -peleissä


title: Deadpool

text: ssa Deadpool on pomovastus, jonka saa pelattavaksi hahmokseen kun pääsee pelin läpi. Pelissä Deadpool tietää olevansa videopelihahmo, ja jos häntä vastaan taistelee hänellä itsellään Deadpoolit alkavat kiistellä siitä kumpi on aito.


title: Deadpool

text: ssa hahmo on pelattavana alusta asti. Tämä Deadpool ei tiedä, tai ainakaan sano, olevansa fiktiivinen missään muodossa, ja hänellä on useita humoristisia dialogeja eri hahmojen välillä. Deadpool yrittää muun muassa maanitella Mustan Salaman sanomaan "spatula" ja väittää Jarvisille olevansa Kapteeni Amerikka, ja kun hän ei luonnollisesti usko, Deadpool väittää olevansa sittenkin Thor.


title: Deadpool

text: Marvel vs Capcom 3 -tappelupelissä Deadpool on yksi pelattavista hahmoista.


title: Deadpool

text: Yllä mainituissa peleissä Deadpool käyttää aseinaan kahta katanaa, kahta Heckler & Koch MP7-konepistoolia, kranaatteja ja teleportaatiovyötään.Hahmoon perustuva videopeli "Deadpool" on julkaistu vuonna 2013.


title: Deadpool

text:
Deadpool oli mukana elokuvassa "Hulk vs Wolverine". Elokuvassa Deadpool on lähinnä koominen sivuhahmo ja luultavasti ainoa (Wolverinen lisäksi) Ase-X:ssä mukana ollut, joka jää henkiin elokuvan lopussa. On tosin epäselvää, paranemiskyvystä huolimatta, missä kunnossa hän on, sillä lopputekstien jälkeen tulee kohtaus, jossa Hulk hyppää koko painollaan hänen päälleen. Deadpoolin äänenä toimi Nolan North.
Ryan Reynolds näytteli Deadpoolia vuonna 2009 ensi-iltansa saaneessa elokuvassa "". Elokuvan alussa hänet nähdään tavallisena ihmisenä, ilman naamiota tai arpeutuneita kasvoja. Häntä kutsutaan pelkästään Wadeksi (lopputeksteissä myös sukunimi Wilson on mukana) ja sarjakuvista poiketen tämä on aseistautunut pelkillä katanoilla, mutta hänen puhelias luonteensa on säilytetty. Elokuvan lopussa nähdään Strykerin luomus Ase XI, jolla on orgaaniset katanat, kyky teleportata, kyky optisiin säteisiin ja puhekyvyttömyys (hänen suunsa oli "sulatettu" umpeen, joten hän ei pystynyt puhumaan). Stryker kutsuu tätä ohimennen "Deadpooliksi" ja Wolverine on aivan varma siitä, että hän ja elokuvan alussa nähty Wade ovat sama henkilö. Elokuvan loppupuolella Deadpool ei hallitse kehoaan, vaan Stryker ohjaa häntä tietokoneen avulla.


title: Deadpool

text: Helmikuussa 2016 elokuvateattereihin tuli hahmon nimikkoelokuva "Deadpool", jonka pääroolissa on jälleen Reynolds.


title: Octopus Network

text: Octopus (myös Octopus Network) on vuonna 2002 käynnistetty teknologiahanke, jota toteuttaa oululainen kehitysyhtiö Oulu Innovation Oy.


title: Octopus Network

text: Octopusissa on luotu mobiilipalveluiden ja -sovellusten testaus- ja kehitysympäristö, jota käyttävät mobiilialan yritykset Suomessa ja ulkomailla. Testausympäristö koostuu teknologiamahdollistajista eli Octopus-palvelimista sekä julkisista radioverkoista.


title: Octopus Network

text: Octopusin palvelimiin pääsee kiinni joko siihen tarkoitetuilla testiliittymillä tai kaupallisilla matkapuhelinliittymillä, joille avataan reitti Octopusin palvelimiin. Oulun seudulla Octopusin testiympäristö on yhteydessä myös avoimeen WLAN-verkkoon. Octopus-palvelimia ovat mm. IMS Server, Streaming Solution, Presence Server, SMS Center, MMS Center, WAP Gateway ja Delivery Server.


title: Octopus Network

text: Octopusin toimijaverkostoon kuuluu noin 60 yritystä ja yhteisöä, joista hankkeen ydintoimijoita ovat Nokia, Finnet, TeliaSonera, ammattikorkeakoulut OAMK, TAMK ja Metropolia sekä Oulu Innovation ja Oulun kaupunki. Octopusin rahoitus koostuu yksityisestä rahoituksesta, ydintoimijoiden panostuksesta ja julkisesta tuesta. Tekes ja TE-keskus rahoittavat Octopusin toimintaa. Hankkeen toteutuksesta vastaa Oulu Innovation Oy.


title: Kent Brockman

text: Kent Brockman (alkuperäiseltä nimeltään "Kenny Brockelstein") on kuvitteellinen hahmo animaatiosarjassa "Simpsonit". Brockmanin ääninäyttelijä on Harry Shearer.


title: Kent Brockman

text: Brockman on Springfieldin KBBL (Channel 6) -tv-kanavan pöyhkeä uutisankkuri, joka lukee ja toimittaa kanavan iltauutisia sekä paikallisista tapahtumista kertovaa "Smartline"- ja viihdeuutisiin keskittyvää "Eye on Springfield" -ohjelmaa. Hän raportoi myös usein tärkeitä tapahtumia paikan päältä. Hahmo esiintyi ensimmäisen kerran 1. tuotantokauden jaksossa ”Komedian kuningas”.


title: Kent Brockman

text: Uutistoimittajana Brockman edustaa ammattikuntansa helmasyntejä: yksisilmäistä tuomitsevuutta, oman urakehityksen asettamista muiden asioiden edelle ja tunteisiin vetoavan hölynpölyn käyttämistä katsojalukujen lisäämiseen. Hän nostaa usein etusijalle yksipuolisesti esitettyjä sensaatiouutisia tai äärimmäisen tyhjänpäiväisiä "human interest" -tarinoita ja korostaa kernaasti itseään joka tilanteessa. Hänellä on myös uutisten yhteydessä oma "My Two Cents" -mielipideosio, jossa hän esittää omia, yleensä hyvin vanhollisia mielipiteitään päivän tapahtumista. Kaikesta huolimatta Brockman on voittanut lukuisia alansa palkintoja ja tunnustuksia mm. Emmyn. Toisinaan vihjaillaan, että Brockman haaveilee urasta valtakunnallisilla tv-kanavilla, mutta toisaalta nauttii asemastaan paikalliskanava KBBL:n ykköskasvona.


title: Kent Brockman

text: Brockman lipsauttaa toisinaan kyseenalaisia tai outoja mielipiteitään aroistakin asioista suorassa lähetyksessä. 5. kauden jaksossa ”Margen pakomatka” hän julisti autovarkaudesta epäillyt Marge Simpsonin ja Ruth Powersin syyllisiksi ja vaati heille armotonta rangaistusta, jotta heidän esimerkkinsä ei nostattaisi muita naisia ”raamatullisen mittakaavan anarkiaan”. Saman kauden jaksossa ”Homer, seuraava astronautti” hän julisti ”avaruuden jättiläismuurahaisten herrarodun” ihmiskunnan tuleviksi ylivaltiaiksi (kyseessä olivat avaruussukkulassa irti päässeet tavalliset muurahaiset, jotka lähikuvassa vain näyttivät isoilta) ja lupasi auttaa niitä muiden ihmisten kokoamisessa orjiksi sokerikaivoksiin. 3. kauden jaksossa ”Koira kuoleman partaalla” Brockman jätti lottoarvonnan selostamisen kesken huomatessaan voittaneensa itse päävoiton.


title: Kent Brockman

text: Uutistoimituksen helikopterireportteri ja liikennetoimittaja Arnie Pye on Brockmanin vihamies ja heillä on tapana naljailla toisilleen kesken suoran lähetyksen. Yleensä Brockman provosoi Pyen menettämään hermonsa, jolloin Pye alkaa haukkua häntä. Joissain vanhemmissa jaksoissa Brockman jakaa työnsä Scott Christian -nimisen toisen uutisankkurin kanssa, mutta tämä hahmo jäi vähitellen sarjasta pois. Brockmanin ja Christianin välillä ei näyttänyt olevan kilpailua.


title: Kent Brockman

text: Brockman on erotettu tilapäisesti 4. kauden jaksossa ”Gabbo vai Hassu” ja 18. kauden jaksossa ”Ulalla uutisista” puhuttuaan sopimattomasti suorassa lähetyksessä sekä 28. kauden jaksossa ”Valeuutisankkuri” jäätyään kiinni valehtelusta. Kahdella jälkimmäisellä kerralla Pye tuli hänen tilalleen. Jakso ”Valeuutisankkuri” oli Brockmanin ääninäyttelijän Harry Shearerin käsikirjoittama.


title: Kent Brockman

text: Brockman on naimisissa kuutoskanavan meteorologin kanssa ja heillä on tytär Brittany, joka näyttää hieman isältään. Hän on Springfieldin toiseksi rikkain asukas Montgomery Burnsin jälkeen. Brockman asuu perheineen yhdessä Springfieldin kalleimmista kartanoista. Toisinaan vihjaillaan, että Brockmanin ulkonäköä olisi ehostettu huomattavasti ja että hän käyttäisi peruukkia ja botox-ruiskeita.


title: Buhund

text: Buhund (), myös norjanpystykorva tai norjanpaimenkoira, on Norjasta kotoisin oleva pystykorvainen koirarotu. Buhund on läheistä sukua muille pohjoismaisille pystykorville kuten islanninlammaskoiralle, länsigöötanmaanpystykorvalle ja jämtlanninpystykorvalle.


title: Buhund

text: Buhund on hieman keskikokoista pienempi pystykorvainen ja kippurahäntäinen koira. Ruumiinrakenne on neliömäinen ja tasapainoinen. Väritys on musta tai vehnänvärinen, joko valkoisilla laikuilla tai ilman. Vehnänvärisen koiran värisävy voi vaihdella hyvin vaaleasta punertavaan ja sillä voi olla myös mustat karvojen kärjet. Silmät ja kirsu ovat mustat, ja myös musta maski sallitaan. Kaksikerroksinen turkki on helppohoitoinen ja tarvitsee harjausta oikeastaan vain karvanlähtöaikaan kaksi kertaa vuodessa.


title: Buhund

text: Luonteeltaan buhund on ystävällinen ja tulee hyvin toimeen sekä ihmisten että muiden eläinten kanssa. Rotu on liikkuvainen, valpas, energinen ja nopea oppimaan, minkä vuoksi se soveltuu hyvin erilaisten koiraurheilulajien kuten agilityn ja tokon harrastamiseen. Siksi se tarvitsee myös kohtalaisen paljon liikuntaa ja aktiviteetteja, eikä sitä pitäisi jättää pitkiksi ajoiksi yksin.


title: Buhund

text: Muiden pohjoismaisten pystykorvien tapaan buhund polveutuu viikinkien käyttämistä pystykorvaisista koirista. Alun perin koiria käytettiin lampaiden paimennuksessa ja vahtikoirina, jossain määrin myös metsästyksessä. Koirat kulkivat viikinkien mukana pitkilläkin matkoilla jopa merellä. Nimi buhund tulee norjan sanoista "bu" (asumus tai piha) ja "hund" (koira), ja sitä käytettiin ensi kerran 1600-luvulla. Vastaavanlaisten koirien jäännöksiä on löydetty viikinkiaikaisista haudoista.


title: Buhund

text: Norjalainen rotuyhdistys Norsk Buhundklubb perustettiin vuonna 1939, ja neljä vuotta myöhemmin FCI kelpuutti buhundin omaksi rodukseen. Norjan ulkopuolella buhundeja on nykyään melko vähän. Niitä käytetään jossain määrin myös palvelustehtävissä, kuten poliisikoirina.


title: Akercocke

text: Akercocke on Isosta-Britanniasta kotoisin oleva progressiivinen black metal/death metal -yhtye. Yhtyeen jäsenet ovat tunnettuja esiintymisasuistaan (puku, valkoinen kauluspaita, solmio), sekä satanistisesta maailmankatsomuksestaan.


title: Akercocke

text: Yhtyeen perustivat vuonna 1997 kitaristi-laulaja Jason Mendonça sekä rumpali David Gray. Ennen yhtyeen perustamista he soittivat Salem Orchidissa sen hajoamiseen saakka vuonna 1992. Pian yhtyeeseen liittyivät toiseksi kitaristiksi Paul Scanlan ja basistiksi Peter Theobalds. Yhtyeen ensimmäinen albumi "Rape of the Bastard Nazarene" toi heille jonkin verran menestystä, minkä ansiosta yhtye teki levytyssopimuksen Peaceville Recordsin kanssa. Vuodesta 2003 hajoamiseen asti yhtyeen levy-yhtiönä oli Earache Records.


title: Akercocke

text: Paul Scanlan erosi yhtyeestä vuonna 2003. David Grayn mukaan Scanlan erotettiin yhtyeestä, koska hän ei omistautunut tarpeeksi yhtyeelle, sekä loi vääränlaista ilmapiiriä . Scanlanin seuraajaksi tuli The Berzerkerissä soittanut Matt Wilcock.


title: Akercocke

text: Neljäs studioalbumi "Words That Go Unspoken, Deeds That Go Undone" julkaistiin Isossa-Britanniassa ja Euroopassa lokakuussa 2006 sekä Yhdysvalloissa helmikuussa 2006, ja se on saanut myönteisiä arvosteluja metallimusiikkilehdissä. Albumin julkaisua seurasi Euroopan kiertue yhdessä Mortician ja Blood Red Thronen kanssa.


title: Akercocke

text: Yhtye hajosi vuonna 2012, mutta jatkoi toimintaansa jälleen vuonna 2016. Pian paluunsa jälkeen yhtye solmi toistamiseen levytyssopimuksen Peaceville Recordsin kanssa, ja yhtyeen tuorein studioalbumi "Renaissance in Extremis" julkaistiin elokuussa 2017.


title: Lego Racers

text: Lego Racers on Legon tuotesarja. Siihen kuuluu pääosin autoja, mutta moottoripyöriäkin on. Suurimmassa osassa on pull-back-moottori. RC-autoja on kuusi. Niitä on valmistettu heti kun Racers tuotiin markkinoille, eli vuodesta 2002. Autot ovat 20–40 cm pitkiä ja moottoripyörät taas 15–20 ja radio-ohjattavat autot ovat taas 30-50 cm pitkiä.


title: Lego Racers

text: Lego aloitti Ferrari-sarjan vuonna 2004. Ferrari-sarjaan kuuluu sekä katu- että kilpa-autoja (esimerkiksi Ferrari Enzo). Lisäksi sarjaan kuuluu erilaisia Formula-aiheisia settejä kuten varikko ja formulakuski-minihahmoja (esimerkiksi Michael Schumacherin). Osa Ferrari-sarjan seteistä on rakennettu normaaleilla Lego System -palikoilla ja osa Lego Technic -palkeilla. Sarjaan kuuluu myös Lego Duplo -settejä.


title: Lego Racers

text: Drome Racers julkaistiin vuonna 2002 ja sen pohjalta EA on tehnyt videopelin.


title: Lego Racers

text: Drome Racers -videopelin taustatarina sijoittuu vuoteen 2010, jolloin ”ajetaan tulevaisuuden formuloilla”. Drome Racersissa on erilaisissa autoilla ajavat joukkueet, jotka kilpailevat Drome-nimisessä alueessa. Drome sisältää erilaisia ratoja, kuten Kaupunkiradan ja Viidakkoradan. Dromea pyörittää "Dromulus"-niminen vanha herra, jolla on erikoisen näköinen kissa.


title: Lego Racers

text: Lego valmistaa myös radio-ohjattavia autoja. Ensimmäiset autot olivat tarkoitettu sisäkäyttöön, ja niille pystyi rakentamaan korin Lego-palikoista. Uudemmissa malleissa on Lego-osia, joita ei pysty kiinnittämään mihinkään muihin Lego-osiin niiden erilaisen kiinnityssysteemin takia. Ne ovat myös suurempia ja kestävämpiä kuin ensimmäiset Lego-RC-autot.


title: Lego Racers

text: Lego on valmistanut Lamborghini Gallardo LP560 -autosta pienoismallin. Se on toistaiseksi ainoa Lamborghini-automerkin malli joka on Legona.


title: Lego Racers

text: Lego Racers -sarjassa on myös pienempiä autoja eli Tiny Turboja, jotka ovat noin 10cm pitkiä. Jokainen niistä maksaa yleisesti 4,95€ (voi vaihdella kauppojen mukaan). Kahdesta tietystä autosta voi rakentaa myös yhden suuremman ajoneuvon joita ei myydä erikseen.


title: Lego Racers

text:
Air stomper s-tuotesarjassa on autoja, jotka laukaistaan painamalla pientä lötsöä säiliötä jolloin paineilma työntää auton
liikkeelle.


title: Hattuvaara

text: Hattuvaara on kylä Ilomantsin kunnassa seututien 522 varrella noin 40 kilometriä keskustaajamasta koilliseen. Hattuvaara on tunnettu ortodoksikylänä ja sotatapahtumien näyttämönä sekä kylässä asuneista runonlaulajista.


title: Hattuvaara

text: Kylän tunnetuin tapahtuma on Petrun praasniekka 28.–29. kesäkuuta. Karjalan kirkkotie, joka alkaa Uuden Valamon luostarista, päättyy Hattuvaaraan.


title: Hattuvaara

text: Sotaveteraanien muistoksi 1990-luvulla rakennetussa Taistelijan Talossa on ravintola, museo ja näyttelyjä.


title: Hattuvaara

text: Hattuvaarassa sijaitsee Pampalon kultakaivos, joka aloitti toimintansa helmikuussa 2011. Kylän alueella on myös sinisen vuolukiven ja mustan kiven esiintymät.


title: Hattuvaara

text: Hattuvaaran lähellä Virmajärvellä olevassa saaressa sijaitsee Suomen ja manner-EU:n itäisin piste.


title: Suomen europarlamenttivaalit 1996

text: Suomen ensimmäiset europarlamenttivaalit järjestettiin 20. lokakuuta 1996 (ennakkoäänestys 9.–15.10). Vaaleilla korvattiin eduskunnan Suomen unioniin liittymisen jälkeen valitsemat 16 meppiä. Samana päivänä järjestettiin myös kunnallisvaalit.


title: Suomen europarlamenttivaalit 1996

text: Parlamenttiin valittiin keskustan Sirkka-Liisa Anttila, Mirja Ryynänen, Kyösti Virrankoski ja Paavo Väyrynen, SDP:n Jörn Donner, Riitta Myller, Reino Paasilinna ja Pertti Paasio, kokoomuksen Raimo Ilaskivi, Marjo Matikainen-Kallström, Jyrki Otila ja Kirsi Piha, vasemmistoliiton Esko Seppänen ja Outi Ojala, RKP:n Astrid Thors sekä vihreiden Heidi Hautala. Eniten henkilökohtaisia ääniä keräsivät Väyrynen (157 668), Seppänen (152 216) ja Piha (147 066). Parlamentin ulkopuolelle jääneistä suurimman äänimäärä sai nuorsuomalaisten ehdokas, SDP:sta eronnut Elinkeinoelämän valtuuskunnan toimitusjohtaja Jaakko Iloniemi (42 539).


title: Suomen europarlamenttivaalit 1996

text: Vaalien äänestysaktiivisuus (57,6 %) oli hieman alhaisempi kuin samanaikaisten kunnallisvaalien ja yli 10 prosenttiyksikköä alhaisempi kuin puolitoista vuotta aiemmin pidettyjen eduskuntavaalien. Korkeinta osanotto oli Vaasan vaalipiirissä (62,0 %) ja matalinta Ahvenanmaalla (35,2 %). Vaaleissa oli yhteensä 207 ehdokasta. Listoja asetti 14 rekisteröityä puoluetta sekä -yhteislista. Puolueista 11 esitti täyden 16 ehdokkaan listan. Yhteislistan asettaminen vaati 4 x 1 000 kannatuskorttia kaikkien listan ehdokkaiden valitsijayhdistyksiltä, joita oli perustettava jokaiselle neljälle vaalialueelle. VEU:lla oli 10 ehdokasta.


title: Suomen europarlamenttivaalit 1996

text: Vaaleissa saivat äänestää kaikki viimeistään vaalipäivänä 18 vuotta täyttäneet Suomen kansalaiset sekä ne EU-kansalaiset, joiden kotikunta oli Suomessa 51 päivää ennen vaaleja. Äänioikeus oli laajempi kuin koskaan aiemmin valtakunnallisissa vaaleissa. Vielä eduskuntavaaleissa 1995 äänestäjän tuli olla täyttänyt 18 ennen vaalivuoden alkua. Äänestämiseen oikeutettuja muiden jäsenvaltioiden kansalaisia asui Suomessa tuolloin noin 12 000. Ulkomaalaisilta osallistuminen edellytti ilmoittautumista äänioikeusrekisteriin. Samalla äänestäjän tuli vakuuttaa, ettei hän ollut jo äänestänyt toisen EU-valtion vaaleissa. Vaaleissa äänesti hieman alle tuhat muiden EU-maiden kansalaista.


title: Suomen europarlamenttivaalit 1996

text: Vaaliliitoilla ja yhteislistoilla oli mahdollisuus asettaa ehdokkaansa joko valtakunnallisesti tai vaalialueittain, mutta yksikään lista ei käyttänyt jälkimmäistä mahdollisuutta. Vaalialuejärjestelmässä maa oli jaettu neljään (pääilmansuuntien mukaan nimettyyn) eduskuntavaalipiireistä muodostettuun alueeseen. Alueet valinneen puolueen ehdokasta olisivat voineet äänestää vain kyseisellä alueella asuvat. Valtakunnallisesti käytössä oli D'Hondtin menetelmä, mutta alueilla kannatusta olisi laskettu Hare-Niemeyerin mukaisesti. Yhteen meppiin oikeutetun listan paikan olisi vienyt se henkilö, joka olisi saanut eniten ääniä alueella, jolla listan kannatus olisi ollut suurinta. Sekavasta aluejärjestelmästä luovuttiin ennen seuraavia vaaleja.


title: Europarlamenttivaalit 1999

text: Vuoden 1999 europarlamenttivaalit järjestettiin kesäkuussa 1999. Suurimmassa osassa maita varsinainen vaalipäivä oli 13. kesäkuuta.


title: NFC West

text: NFC West on amerikkalaisen jalkapallon ammattilaisliigan National Football Leaguen National Football Conferencen läntinen divisioona. Siinä pelaa neljä joukkuetta: Arizona Cardinals, Los Angeles Rams, San Francisco 49ers ja Seattle Seahawks.


title: NFC West

text: Kun divisioona muodostettiin AFL:n ja NFL:n yhdistyttyä vuonna 1970, siihen kuuluivat Atlanta Falcons, Los Angeles Rams, New Orleans Saints, and San Francisco 49ers. Vuonna 1976 Seattle Seahawks liittyi NFL:ään ja NFC Westiin, mutta vuonna 1977 Seahawks vaihtoi konferenssia ja siirtyi AFC Westiin. Vuonna 1995 NFC Westiin liittyi jälleen uusi joukkue, Carolina Panthers. Vaikka Ramsin kotikaupunki vaihtui Los Angelesista St. Louisiksi samana vuonna, divisioonan kokoonpanoon ei tehty enää muutoksia.


title: NFC West

text:
Vuoden 2002 divisioonien uudelleenjärjestely sekoitti NFC Westin perinteisen kokoonpanon täysin. Falcons, Panthers ja Saints siirtyivät NFC Southiin ja NFC Westin uudet jäsenet olivat Cardinals sekä Seahawks. Maantieteellisestä sijainnista huolimatta St. Louis Rams pysyi edelleen läntisessä divisioonassa, koska joukkueella on ollut värikäs keskinäinen historia 49ersin kanssa jo vuodesta 1950.
 Joukkue pelasi St. Louisissa vuosina 1995–2016


title: VKT-linja

text: VKT-linja eli Viipurin–Kuparsaaren–Taipaleen linja oli suomalaisten kolmas ja viimeinen puolustusasema Karjalankannaksella jatkosodan (25.6.1941–19.9.1944) aikana. Kun pääasema ja Vammelsuun–Taipaleen eli VT-linja olivat murtuneet puna-armeijan 9. kesäkuuta 1944 tykistöllä ja ilmavoimilla aloittamalla ja yhteensä 450 000 miehen, 10 000 tykin ja kranaatinheittimen sekä 800 panssarivaunun ja rynnäkkötykin voimin toteutun Kannaksen suurhyökkäyksen alkuvaiheessa, Karjalankannaksen 75 000 miehen vahvuiset suomalaisjoukot siirtyivät vastaanottamaan hyökkäystä lähes täysin linnoittamattomaan VKT-linjaan, jonka linnoitustyöt olivat alkaneet vasta alkuvuodesta 1944.


title: VKT-linja

text: VKT-linja taipui kesä–heinäkuussa 1944 Viipuri taistelun jälkeen Ihantalaan ja Tienhaaraan asti Talin–Ihantalan taistelussa ja Viipurinlahdella, ja myöhemmin heinäkuun alkupuolella Vuosalmella. Neuvostojoukkojen hyökkäys onnistuttiin kuitenkin pysäyttämään kaikilla rintamalohkoilla. VKT-linja ei murtunut, mutta siitä jouduttiin vetäytymään, kun rauha solmittiin syyskuussa 1944.


title: Vikla

text: Vikla eli Snipe on 4,72 metriä pitkä ja 173 kiloa painava kilpapurjevene, joka on maailman suosituimpia kahden hengen kevytveneitä. Vene luetaan klassisiin One Design -luokkiin. Aktiivista kilpailutoimintaa järjestetään useissa maissa eri mantereilla. Viklalla voivat purjehtia kilpaa sekä miehet että naiset ja sekaparit.


title: Vikla

text: Veneen suunnittelijalla William Crosbylla oli vuonna 1931 selkeä tavoite aloittaessaan työnsä: suunnitella yksinkertainen vene, joka vetoaa purjehtijoihin ympäri maailmaa. Vikloja on rekisteröity maailmassa yli 30 000 kappaletta.


title: Vikla

text: Vikla on kansainvälinen yksityyppiluokka, jossa on tarkat mittaustoleranssit ja rakennevaatimukset. Edellä mainitut seikat yhdessä tukevan rakenteen ja aktiivisen luokkatoiminnan kanssa takaavat sen, että vene säilyttää arvonsa ja kilpailukykynsä vuosia. Vikla ei ole olympialuokka ja on kustannuksiltaan verrattaen edullinen.


title: Vikla

text: Viklassa on kaksi purjetta, nostoköli ja monipuolisesti säädettävä takila, jonka avulla hyvinkin erityyppiset miehistöt voivat trimmata purjeet omille voimilleen ja painolleen sopiviksi. Vikla ei vaadi äärimmäistä akrobatiaa tai voimaa, sillä veneessä ei ole spinaakkeria tai trapetsia. Urheilullisuutta riittää siitä huolimatta useimmille. Roikkumaremmit auttavat pysymään veneessä ja pitämään veneen suorassa.


title: Vikla

text: Strategisia mittoja


title: Christopher Isegwe

text: Christopher Isegwe Njunguda (s. 22. helmikuuta 1976) on tansanialainen kestävyysjuoksija, joka on keskittynyt maratonille.


title: Christopher Isegwe

text: Isegwe voitti huhtikuussa 2004 Belgradin maratonin. Saman vuoden lokakuussa hän teki ennätyksensä 2.10.56 sijoittuen toiseksi Pekingin maratonilla. Hänen uransa kohokohta on tähän mennessä ollut MM-hopea Helsingin MM-kisoissa 2005, kun hän juoksi maratonin toiseksi parantaen ennätystään aikaan 2.10.21. Hänen mitalinsa oli Tansanian ensimmäinen mitali yleisurheilun maailmanmestaruuskilpailuissa kautta aikojen. Berliinin MM-kilpailuissa 2009 Isegwe keskeytti maratonilla.


title: Alppipikkulepakko

text: Alppipikkulepakko eli alppipipistrelli ("Pipistrellus savii") on siippoihin kuuluva lepakkolaji.


title: Alppipikkulepakko

text: Alppipikkulepakkoa tavataan Etelä-Euroopassa ja siellä sen pohjoisrajana on Sveitsi. Sitä tavataan myös Luoteis-Afrikassa ja Aasian vuoristoissa. Se suosii kallioisia ympäristöjä, joissa se asustaa yhdyskunnissa. Alppipikkulepakon ravintoon kuuluvat tiettävästi ainoastaan hyönteiset.


title: Alppipikkulepakko

text: Alppilepakon ruumis on 4–4,5 cm pitkä ja lepakon paino on 5–10 g. Sen kyynärvarrella on pituutta 3-3,8 cm ja karvoitus on sileä.


title: Noora menee naimisiin

text: Noora menee naimisiin oli keväällä 2006 Nelosella esitetty tosi-tv -sarja. Sarjan päähenkilö oli 32-vuotias Noora, jolla oli 50 päivää aikaa omiin häihinsä, mutta sulhanen puuttui. Nooralle oli koottu raati, joka etsi hänelle sulhasehdokkaita. Raatiin kuuluivat "Cosmopolitan"-lehden toimittaja Elina Pirinen, fysioterapeutti-seksiasiantuntija Kari Heusala ja morsiamen sisko Hanna. Ohjelman tuottajana toimi Moskito Television


title: Noora menee naimisiin

text: Sulhasehdokkaisiin tutustumisen ohessa Noora osallistui hääjuhlan ruokalistan tekemiseen, kokeili häämeikkejä ja -kampauksia sekä hääpukuja ohjelman stylistin Janne-Caro Pykälän johdolla. Noora myös suunnitteli oman vihkisormuksensa Lindroosin kultasepänmyymälässä Helsingin Aleksanterinkadulla Parone Designin pääsuunnittelijan ja ammattistylistin kanssa. Ohjelma huipentui Hämeenlinnan Vanajanlinnaan, jossa ei kuitenkaan hääjuhlaa lopulta vietetty.


title: Noora menee naimisiin

text: Ohjelman juontajana toimi Karita Tuomola.


title: Rachel McAdams

text: Rachel Anne McAdams (s. 17. marraskuuta 1978 London, Ontario) on kanadalainen näyttelijä. Hänet tunnetaan rooleistaan esimerkiksi elokuvissa "Mean Girls" (2004), "The Notebook – Rakkauden sivut" (2004), "Kuokkavieraat" (2005), "Yölento" (2005), "Sherlock Holmes" (2009) ja "Midnight in Paris" (2011). Vuonna 2015 McAdams näytteli HBO:n rikossarjan "True Detective" toisella tuotantokaudella. Vuonna 2015 McAdams näytteli toimittajaa elokuvassa "Spotlight", josta hän sai parhaan naissivuosan Oscar- ja SAG-ehdokkuudet.


title: Rachel McAdams

text: Englantilaista sukujuurta oleva Rachel McAdams syntyi Kanadan Ontarion provinssin Londonissa 17. marraskuuta 1978. Hänen vanhempansa ovat Sandra Kay (o.s. Gale) ja Lance Frederick McAdams. Rachelin äidinpuoleinen esi-isä, James Gray, oli lojalisti Amerikan vallankumouksen aikaan, ja hän vei perheensä Kanadaan, St. Jeanin pakolaisleirille sodan syttyessä. McAdamsilla on nuorempi sisko Kayleen (s. 1982), joka on maskeeraaja sekä nuorempi veli Daniel (s. 1983).


title: Turkmenistan Airlines

text: Turkmenistan Airlines (IATA: T5, ICAO: TUA) on turkmenistanilainen lentoyhtiö.


title: Turkmenistan Airlines

text: Turkmenistan Airlines on ainoa yhtiö, joka tarjoaa lentoja Euroopasta Turkmenistaniin ilman välilaskuja .


title: Turkmenistan Airlines

text: Heinäkuussa 2016:Nämä koneet kuuluvat Turkmenistan Airlinesin laivastoon, mutta ovat Turkmenistanin hallituksen käytössä.


title: Tukholman pörssitalo

text: Tukholman pörssitalo eli Börshuset sijaitsee Ruotsin pääkaupungin Tukholman vanhassakaupungissa, Stortorgetin pohjoislaidalla. Sen omistaa Tukholman kaupunki, ja se rakennettiin vuosina 1773–1778 arkkitehti Erik Palmstedtin suunnittelemana. Paikalla sijaitsi aiemmin keskiajalla rakennettu Tukholman vanha raatihuone.


title: Tukholman pörssitalo

text: Ranskalaista 1700-luvun klassismia rokokoon vivahtein edustavan rakennuksen ylähuoneistoja on käyttänyt Ruotsin Akatemia vuodesta 1914 lähtien. Akatemia isännöi siellä tapaamisiaan ja kokouksiaan, sekä järjestää Nobelin kirjallisuuspalkinnon vastaanottotilaisuuden.


title: Tukholman pörssitalo

text: Rakennuksen katutasossa, "Suuressa pörssisalissa" (), jossa Tukholman pörssi ennen sijaitsi, on nykyisin Nobel-museo.


title: Pokémon Emerald

text: Pokémon Emerald () on vuonna 2004 Game Boy Advancelle julkaistu Pokémon-peli. "Emerald" on "Rubyn" ja "Sapphiren" jatko-osa. Pelissä tavataan vihollisryhminä sekä Aquaryhmä että Magmaryhmä, jotka taistelevat pelaajan lisäksi myös toisiaan vastaan. "Pokémon Emeraldin" kansikuvassa esiintyy Rayquaza, joka on pelissä tärkeässä roolissa.


title: Pokémon Emerald

text: Pelin suurin uudistus on Battle Frontier, joka on tullut mukaan aiemmissakin peleissä olleen Battle Towerin rinnalle. "Pokémon Emeraldissa" ei ole yön ja päivän vaihtelua, toisin kuin seuraavan sukupolven Pokémon-peleissä. Pokémonit liikkuvat vähän aikaa ennen ottelun alkua. Tämä ominaisuus oli jo "Pokemon Crystalissa", mutta ei "Rubyssa" ja "Sapphiressa".


title: Tajik Air

text: Tajik Air () (ent. Tajikistan Airlines) on Tadžikistanin kansallinen lentoyhtiö, joka on perustettu vuonna 1924. Yhtiön solmukohtana toimii Dušanben kansainvälinen lentoasema, josta yhtiö operoi 18 kohteeseen 15 koneen laivastollaan. Tajik Airin pääkonttori sijaitsee pääkaupunki Dušanbessa.


title: Tajik Air

text: Tajik Air aloitti toimintansa 3. syyskuuta 1924 Tajik Aviation -nimellä. Yhtiön ensimmäinen reitti operoitiin Buharasta Dušanbeen Junkers F 13 -koneella. Yhtiö on maailman seitsemänneksi vanhin edelleen toimintaa harjoittava lentoyhtiö. Vuonna 1937 yhtiö organisoitiin uudeksi yhtiöksi, joka nimetiin Tajik Territorial Department of Civil Air Fleetiksi. Uusi yhtiö hankki Junkers Ju-52 -koneen ja uuden Lisunov Li-2 -koneen, jolla Tajik Territorial Department of Civil Air Fleet operoi ensimmäisen lennon Stalinabadin ja Moskovan välillä.


title: Tajik Air

text: Vuonna 1951 Antonov An-2 ja vuonna 1952 Iljušinin valmistama Iljušin Il-12 liittyivät Tajik Territorial Department of Civil Air Fleetin laivastoon. Iljušin Il-12 -koneella lanseerattiin uusi reitti Stalinabadista Sotšiin. Vuosien 1956 ja 1964 aikana yhtiön laivastoon hankittiin lisäksi Mil Mi-4 -helikopteri, Iljušin Il-14 -tyyppinen matkustajakone, Iljušin Il-18 -matkustajakone ja Antonov An-6 -tyyppinen kone, jolla voitiin lentää korkeammalla kuin Antonov An-2 -koneella.


title: Tajik Air

text: Tajik Territorial Department of Civil Air Fleetin ensimmäinen suihkumoottorikone liittyi laivastoon 1970-luvulla. Uusi kone oli Tupolev Tu-154 -tyyppinen matkustajakone, jolla voitiin kuljettaa jopa 170 matkustajaa. Tupolevin ohella laivastoon liittyi myös Jakovlevin valmistama Jakovlev Jak-40 ja Antonov An-26 sekä Antonov An-28 -koneet. 1988 yhtiön nimi muutettiin Tajik Civil Aviation Admistrationiksi.


title: Sultans of Swing

text: "Sultans of Swing" on Dire Straits -yhtyeen ensimmäinen single vuodelta 1978. Sen sävelsi ja sanoitti yhtyeen kitaristi ja laulaja Mark Knopfler, joka on tehnyt suurimman osan yhtyeen muistakin kappaleista. Se kertoo jazz-yhtyeestä, jonka jäsenet eivät välitä suosiostaan, vaan haluavat vain soittaa pienessä baarissa Lontoossa. Kappaleessa mainitaan nimeltä yksi muusikko, George Borowski (kappaleessa hänet mainitaan nimellä "Guitar George").


title: Sultans of Swing

text: Kappale oli Dire Straitsin ensimmäinen listahitti Britanniassa. Se nousi singlelistan kahdeksanneksi keväällä 1979.


title: Sultans of Swing

text:
"Sultans of Swingin" sävellaji on d-molli, ja se myös alkaa ja varsin pitkälle rakentuu kyseisen soinnun ympärille. Kappale alkaa d-mollisoinnulla ja laskeutuu siitä seuraavasti: C-Bb-A(+7), samalla tavalla kuin tutumpi Am-G-F-E -sointujärjestys, jota käytetään usein esim. flamencossa. Kappaleen intervallijärjestys on siis sama kuin yllä mainitussa a-molli-kierrossa (1-7-6-5,
juurisävel-septimi-seksti-kvintti). Säkeistöjen kakkososa alkaa F-soinnusta ja etenee sitten seuraavalla tavalla: C-Bb-Dm. Väliosien sointukulku on seuraavanlainen: Dm-Dm-C-Bb-Bb-C. Tästä huomaa, että kappale on varsin yksinkertainen ja rakentuu vain sävellajin omista soinnuista. Kappaleen tahtilaji on 4/4.


title: Tessinin palatsi

text: Tessinin palatsi () on barokkityylinen palatsi Tukholman vanhassakaupungissa Slotsbacken-aukion etelälaidalla, Kuninkaallisen kolikkokabinetin ja Suomalaisen kirkon välissä. Arkkitehti Nicodemus Tessin nuorempi rakennutti sen omaksi kotitalokseen vuosina 1694–1700.


title: Tessinin palatsi

text: Rakennuksen peri Tessinin kuoltua hänen poikansa Carl Gustaf Tessin. Hän joutui kuitenkin taloudellisten vaikeuksiensa vuoksi myymään palatsin vuonna 1750. Myöhemmin siitä tuli Ruotsin kruunun omaisuutta, ja se on toiminut sekä Tukholman ylikuvernöörien että Tukholman läänin maaherrojen residenssinä.


title: Tessinin palatsi

text: Palatsin portaalin veistokset ovat ranskalaisen kuvanveistäjä Bernard Fouquetin tekemiä. Rakennuksen sisäpihalla on barokkityylinen muotopuutarha.


title: Neljä Baritonia

text: Neljä Baritonia oli Kalle Aholan, A. W. Yrjänän sekä Ismo ja Ilkka Alangon muodostama yhtye, jonka ainoa levytys on Ismo Alangon tekemä kappale ”Pop-musiikkia”, joka ilmestyi singlenä vuonna 1997. Kappaleen taustayhtyeen muodostavat Jukka Hakoköngäs (kosketinsoittimet), Jussi Kinnunen (basso) sekä Anssi Nykänen (rummut). Ahola, Yrjänä ja Alangot soittavat myös kitaraa. Kappaleesta tehtiin myös musiikkivideo, jonka ohjasi Tommi Pietiläinen.


title: Neljä Baritonia

text: Levy-yhtiö: Poko Rekords


title: Luettelo Suomen presidenttiehdokkaista

text: Tämä on luettelo ehdokkaista Suomen tasavallan presidentiksi aakkosjärjestyksessä. Tasavallan presidenttinä palvelleiden nimet lihavoituna. Vuonna 1944 Carl Gustaf Emil Mannerheim valittiin presidentiksi poikkeuslailla. Vuonna 1973 Urho Kekkonen valittiin presidentiksi poikkeuslailla.


title: Anakonda

text: Anakonda tai Anaconda voi tarkoittaa seuraavia:


title: Bojanan kirkko

text: Bojanan kirkko on keskiaikainen Bulgarian patriarkaatin kirkko Sofian laitamilla. Rakennelma koostuu kolmesta rakennuksesta, jotka on tehty 900-, 1200- ja 1800-luvuilla.


title: Bojanan kirkko

text: Bojanan kirkon ensimmäinen vaihe oli todennäköisesti 900-luvun lopulla rakennettu Pyhän Nikolauksen kirkko eli itäinen kirkko. Toisessa vaiheessa sen viereen rakennettiin pyhälle Panteleimonille omistettu kirkko. Se rakennettiin 1200-luvun puolivälissä "sebastocrator" Kalojanin käskystä. Sen epäillään olleen tarkoitettu Kalojanin ja tämän vaimon Desislavan hautapaikaksi.


title: Bojanan kirkko

text: Bojanan kirkko oli useita vuosisatoja hylättynä, kunnes monien muiden kirkkojen tavoin siitä tuli 1800-luvun puolivälin tienoilla osmanihallinnon aikana paikka, jossa bulgarialaiset pystyivät kokoontumaan ja keräämään kansallistunnettaan. Rakennuskompleksin viimeinen kolmas vaihe rakennettiin 1800-luvun puolivälissä paikallisten lahjoitusten ansiosta.


title: Bojanan kirkko

text: Bojanan kirkko toimi kirkkorakennuksena vuoteen 1954 asti. Sen entisöintityöt alkoivat 1900-luvun puolivälissä ja saatiin valmiiksi vuonna 2006 Kansallisen historiallisen museon rahoituskampanjan ansiosta. Unescon maailmanperintöluetteloon kirkko valittiin 1979.


title: Bojanan kirkko

text: Ensimmäisen vaiheen kirkko on pieni yksiapsiksinen rakennus, joka on ruodeholvattu. Eteläisellä ja pohjoisella julkisivulla on kolme kaarta, joista keskimmäinen on korkein. Niiden yläpuolella on korniisi, joka tekee iesmäisiä mutkia.


title: Bojanan kirkko

text: Toisen vaiheen rakennus on kaksikerroksinen, ja sen ensimmäinen kerros toimii aiemman kirkon nartheksina eli eteishallina. Se liitettiin vanhemman rakennuksen läntiseen julkisivuun. Toisen kerroksen kappeli muistuttaa huomattavasti itäistä kirkkoa.


title: Bojanan kirkko

text: 1800-luvulla rakennettu lisäosa liittyy edellisen läntiseen julkisivuun. Se on myös kaksikerroksinen, ja sen eteisestä johtaa puiset portaat toiseen kerrokseen.


title: Bojanan kirkko

text: Kirkon maailmanmaine tulee vuoden 1259 freskoista. Ne on tehty vanhempien maalausten päälle ja muodostavat loistavasti säilyneen esimerkin Itä-Euroopan keskiaikaisesta taiteesta. Kirkon seiniin on ikuistettu 89 kohtausta, joissa on 240 ihmishahmoa. Maalari on tuntematon, mutta hän oli mahdollisesti Tarnovon taidekoulusta.


title: Bojanan kirkko

text: Eteishallin 18 kuvaa esittävät Pyhän Nikolauksen elämää ja samalla senaikaisen elämän tiettyjä yksityiskohtia. Kirkon elävimmän näköisinä maalauksina pidetään kirkon suojelijoiden Kalojanin ja tämän vaimon Desislavan sekä Bulgarian tsaari Konstantin Tihin ja tsaarinna Irinan muotokuvat.


title: Like a Virgin (kappale)

text: Like a Virgin on yhdysvaltalaisen poplaulajan Madonnan ensimmäinen listaykkös-single, joka menestyi listoilla vuoden 1984 lopussa ja 1985 alussa. Kappale oli myös ensimmäinen "Like a Virgin" -albumilta julkaistu single. Nile Rodgersin tuottama kappale oli Madonnan suurin hitti 80-luvulla ja laulajan suurin hitti ennen vuoden 1995 ”Take a Bow'ta”.


title: Like a Virgin (kappale)

text: ”Like a Virgin” pysyi Billboard-listan ykkössijalla peräti kuusi viikkoa. Britanniassa kappaleen paras sijoitus oli singlelistan kolmossija, kun taas Suomessa kappale ylsi virallisen singlelistan sijalle 5. Kappaleen musiikkivideo, jonka on ohjannut Mary Lambert, on kuvattu Venetsiassa Italiassa ja osittain New Yorkissa. Madonna tanssii videolla gondolissa ja juoksentelee ympäriinsä hääpuvussa joissain kuvissa seuranaan elävä leijona. Video sai ensi-iltansa MTV:llä 12. heinäkuuta 1984 ja siitä tuli välittömästi hitti.


title: Like a Virgin (kappale)

text: Kappaleesta on olemassa myös kaksi live-taltiointia; toinen "The Virgin Tour" -konserttikiertueelta ja toinen "Blond Ambition Tour" -kiertueelta. Madonna esitti remasteroidun version vuoden 2006 "Confessions Tour" -kiertueellaan pukeutuen S&M-tyylin mukaiseen ratsastusasuun.


title: Like a Virgin (kappale)

text: Madonna esitti kappaleen ensimmäisen MTV Music Video Awards-gaalan avajaisnumerona 1984. Vuoden 2003 gaalassa Britney Spears ja Christina Aguilera esittivät osan kappaleesta, minkä jälkeen Madonna tuli lavalle esittämään kappaleensa ”Hollywood”. Esityksen aikana Madonna suuteli Spearsia ja Aguileraa, mikä aiheutti mediakohun.


title: Viettelysten saari

text: Viettelysten saari on yhdysvaltalainen tositelevisiosarja, jota esitettiin Yhdysvalloissa kolme tuotantokautta vuosina 2001–2003. Viettelysten saaresta on tehty versioita myös muissa maissa.


title: Viettelysten saari

text: Ohjelmaan osallistuvat pariskunnat viedään saarelle ja heidät erotetaan toisistaan. Miehiä odottaa joukko sinkkunaisia ja naisia joukko sinkkumiehiä, joiden kanssa kilpailijat viettävät aikaa. Ohjelman tarkoituksena on selvittää parisuhteiden todellinen laatu – kestääkö se houkutuksista huolimatta. Aina välillä pariskuntien miehet ja naiset kokoontuvat iltanuotiolle, jossa heille muun muassa näytetään videopätkiä siitä, mitä pariskunnan toinen osapuoli on puuhaillut.


title: Viettelysten saari

text: Kilpailijat käyvät treffeillä saaren sinkkujen kanssa ja heitä kuljetetaan mitä romanttisimpiin paikkoihin. Asumusten yhteydessä on yleensä baari ja uima-allas, jotka saavat aikaan riehakkaita bileitä.


title: Viettelysten saari

text: Sarjan joillakin tuotantokausilla puolisot ovat saaneet alussa äänestää mielestään liian houkuttelevan näköisiä kilpailijoita pois saarelta tai he ovat voineet kieltää puolisoiltaan treffit joidenkin sinkkujen kanssa. Toisinaan on ollut esimerkiksi sääntö, jonka mukaan video on pakko katsoa, jos pariskunnan toinen osapuoli on katsonut omansa, mutta sitä ei ole saanut katsoa, jos toinenkaan ei ole katsonut.


title: Viettelysten saari

text: Viettelysten saaren suomalaista versiota Temptation Island Suomi on esitetty neljä kautta; Liv-kanavalla keväällä 2015 ja Nelonen-kanavalla vuosina 2016-2018.


title: Helsingin eläinsuojeluyhdistys

text: Helsingin eläinsuojeluyhdistys - Helsingfors djurskyddsförening HESY ry on vuonna 1874 perustettu suomalainen yhdistys, joka ajaa eläinten oikeuksia, vastustaa kaikenlaista eläinten väärinkäyttöä ja rääkkäystä ja tekee myös käytännön eläinsuojelutyötä. Se ottaa talteen löytöeläimiä, opastaa eläinsuojelussa ja vastustaa eläinten väärinkäyttöä laillisin toimin. HESY pitää myös eläinten hautausmaata Helsingin keskuspuistossa, Metsäläntien eteläpuolella.


title: Helsingin eläinsuojeluyhdistys

text: HESY ottaa talteen erilaisia kodittomaksi jääneitä lemmikkieläimiä. Yhdistys leikkauttaa, rokottaa, lääkitsee ja tunnistusmerkitsee kaikki eläimet. Sitten niille etsitään uusi, hyvä koti. Hesyllä on Helsingin Itä-Pakilassa eläinsuojelukeskus, jonne se vastaanottaa löydettyjä kissoja, kaneja, jyrsijöitä ja kilpikonnia. Hesyllä on myös hylätyille koirille tarkoitettu koiratalo, joka ei ole avoinna yleisölle.


title: Helsingin eläinsuojeluyhdistys

text: Yhdistyksen varoista yli 95 prosenttia kerätään jäsenmaksuilla, lahjoituksilla, lipaskeräyksillä sekä järjestämällä tapahtumia ja pitämällä eläinsuojelukeskuksessa Kulkukollin kirpputoria ja eläinsuojelupuotia. Hesy ottaa vastaan myös tavaralahjoituksia, kuten kissanruokaa ja -tarvikkeita.


title: Helsingin eläinsuojeluyhdistys

text: HESY-jäsenlehti ilmestyy kaksi kertaa vuodessa, keväällä ja syksyllä, ja sen painos on 3 100 kpl. Kerran kuukaudessa ilmestyvissä kuukausikirjeissä kerrotaan yhdistyksen toiminnasta ja uusiin koteihin sijoittamista eläimistä, ajankohtaisista asioista ja uutuustuotteista.


title: Helsingin eläinsuojeluyhdistys

text: Hesyn edeltäjä Maj Föreningen, Kevätyhdistys, perustettiin 1874. Sen tärkein suojelukohde olivat pikkulinnut. Maj Föreningeniä oli perustamassa muun muassa Zacharias Topelius. Pian yhdistystä laajennettiin auttamaan muitakin apua tarvitsevia eläimiä. Hankkiakseen rahaa toimintaansa yhdistys toimitti keräyslistoja kirjakauppoihin ja lähetti avustuskirjeitä. Avustuksien ja lahjoituksien avulla yhdistys alkoi rikastua. Jäseniä alkoi liittyä nopeaan tahtiin, jopa ulkomailta.


title: Helsingin eläinsuojeluyhdistys

text: Yhdistyksen toiminta keskittyi alkuaikoina pääasiassa loppuun ajettuihin hevosiin. Yhdistyksen kirjanpidon mukaan näitä hevosia ostettiin vuosittain jopa useita satoja ja ne lopetettiin kivuttomasti. Nykyisinkin käytössä oleva yhdistyksen ansiomitali on perua tuolta ajalta – ensimmäisen kerran vuonna 1893 lyödyssä mitalissa on kuvattu hevosenpää.


title: Helsingin eläinsuojeluyhdistys

text: Yhdistys järjesti ensimmäisen koko Suomen kattavan eläinsuojelukokouksen Helsingissä 1899. Puheenjohtajana 1916-1926 toiminut Constance Ullner edusti yhdistystä vuonna 1900 pidetyssä 13. Kansainvälisessä eläinsuojelukongressissa Pariisissa. Hän toi Suomeen ajatuksen eläinten päivän viettämisestä. Ullnerin aloitteesta Suomessa vietettiin eläinten päivää ensimmäisen kerran vuonna 1909 ja sitä vietetään edelleen joka vuosi 4. lokakuuta. Tammikuussa 1918 yhdistys oli mukana perustamassa Eläinsuojeluyhdistysten keskusliittoa.


title: Helsingin eläinsuojeluyhdistys

text: Sodan jälkeen Hesyä työllistivät kulkukoirat. Viimeiset vuosikymmenet yhdistys on keskittynyt etsimään koteja kodittomiksi jääneille lemmikeille. Yhdistystä työllistävät varsinkin kodittomat kissat, ja viime vuosina heitteille jätettyjen eläinten lajivalikoima on huomattavasti laajentunut. Viimeisen kolmenkymmenen vuoden aikana Hesyn kautta uuden kodin on saanut noin 30 000 lemmikkiä.


title: Helsingin eläinsuojeluyhdistys

text: Pitkään yhdistyksessä vaikuttanut Hannele Luukkainen syrjäytettiin 2014 puheenjohtajan paikalta. Yhdistys on varakas ja sai muun muassa vuonna 2014 lahjoituksia yli 800000.


title: Helsingin eläinsuojeluyhdistys

text: Syksyllä 2015 toiminnasta lyhyen aikaa vastannut toiminnanjohtaja erosi ja samaan aikaan erosi yhdistyksen puheenjohtaja Susanna Paavilainen. Paavilaisen jälkeen kauden loppuun asti vastuussa oli varapuheenjohtaja Anne Roine.


title: Helsingin eläinsuojeluyhdistys

text: Ongelmien aiheuttajaksi on nimetty huonot henkilösuhteet ja valtataistelu. Yhdistyksessä oli ongelmia jo vuonna 2009, jolloin osa työntekijöistä oli lakossa työehtosopimuskiistan vuoksi. Hesy on ollut Aluehallintoviraston seurannassa vuodesta 2009.


title: Helsingin eläinsuojeluyhdistys

text: Vuoden 2016 aikana on julkisuudessa kerrottu Hesyn sisäisen ilmapiirin ongelmista. Työntekijät ovat sanoneet joutuvansa ostamaan eläinten hoitotarvikkeita omilla rahoillaan, ja eläintenhoitajia on ongelmien takia eronnut. Palkanmaksu on takkuillut, ja taloutta on Yleisradion uutisten mukaan hoidettu huolimattomasti ja valvomattomasti.


title: Helsingin eläinsuojeluyhdistys

text: Aluehallintovirasto teki Hesyyn jälleen maaliskuussa 2016 tarkastuksen, eikä aiemmin osoitettuja puutteita ollut korjattu, joten Hesylle asetettiin 8 000 euron uhkasakko. Helsingin kaupunki ei ole enää talousepäselvyyksien vuoksi myöntänyt vuosittaista tukea vuodelle 2016.


title: Helsingin eläinsuojeluyhdistys

text: Yhdistyksen entisten eläinhoitajien mukaan kiistat eivät näy eläinten hoidossa eikä eläinten hoidon vaatimissa lääkäri- ja leikkauskuluissa ole tingitty.


title: Open Your Heart (Madonnan kappale)

text: Open Your Heart on yhdysvaltalaisen poplaulajan Madonnan neljäs singlejulkaisu albumilta "True Blue". Single julkaistiin marraskuussa 1986. Kappale nousi Yhdysvalloissa Billboard-listan ykköseksi, Britanniassa sen paras sijoitus oli singlelistan neljäs sija. Suomessa single nousi virallisen listan sijalle 19. Kappaleen ovat tuottaneet Madonna ja Patrick Leonard. Kappale sai kolme MTV Video Music Awards -ehdokkuutta, ja se oli Madonnan viides listaykkönen Yhdysvalloissa.


title: Open Your Heart (Madonnan kappale)

text: ”Open Your Heartin” musiikkivideolla Madonna poseeraa eksoottiselle miehelle, joka on hänen poikaystävänsä. Videon ohjaajaksi haluttiin aluksi Sean Penn, mutta lopulta sen ohjasi Jean-Baptiste Mondine, joka teki Madonnalle myös muun muassa kappaleiden ”Justify My Love” ja ”Human Nature” videot.


title: Rakettimoottori

text: Rakettimoottori on raketeissa käytettävä purkautuvan materiavuon avulla työntövoimaa tuottava moottori, joka ei käytä ulkopuolista hapetinta, esimerkiksi ilmakehän happea.


title: Rakettimoottori

text: Useimmat nykyiset ja kaikki suuren työntövoiman tuottavat rakettimoottorit ovat polttomoottoreita, kemiallisia rakettimoottoreita. Niiden lisäksi on olemassa mm. ionipropulsiomoottoreita, joita käytetään satelliittien ja vähemmässä määrin avaruusluotainten asennonsäädössä ja radankorjauksessa. Ionimoottoreiden työntövoiman tuottokyky on rajallinen, mutta sähköisinä propulsiomenetelminä niiden toiminta-aika on pitkä, jopa vuosia tai jopa vuosikymmeniä siinä missä raskaiden kemiallisten rakettien paloaika on yleensä enintään joitakin kymmeniä minuutteja. Tämä tuottaa erittäin suuren satelliitin nopeuden kasvun. Pitkään kehitteillä ovat olleet ydinpropulsiomoottorit, joita on vain testattu maanpäällä muttei avaruudessa esimerkiksi Yhdysvaltain ilmavoimien 1950-luvun NERVA-projektissa ja NASAn 2000-luvun Prometheus-projektissa. Lähellä prototyypin testausvaiheetta on ionisoituneeseen plasmaan perustuva VASIMR, joka saattaa aikaansaada aiempaa nopeammin lentäviä avaruusluotaimia. Aurinkopurje ja sähköpurje ovat rakettimoottoreiden kanssa kilpailevia propulsiotekniikoita avaruudessa, aurinkopurjetta on kokeiltu avaruudessa muutamia kertoja ja jälkimmäinen on suunnitteluasteella.


title: Rakettimoottori

text: Kemialliset rakettimoottorit tuottavat työntövoiman kiihdyttämällä suuttimessa raketista poistuvia kuumia ja korkeapaineisia palamiskaasuja, jotka on yleensä aikaansaatu polttamalla ajoaineen polttoainetta hapettimella polttokammiossa. Sekä polttoaine että hapetin kuljetetaan raketin mukana, joka on kuljetettavan ajoaineen massan suhteen hyvin epätaloudellinen tapa polttomoottorille. Tämä kuitenkin mahdollistaa raketin toiminnan avaruuden tyhjiössä.


title: Rakettimoottori

text: Raketin tehokkuutta kuvaa sen paloaikanaan aikaansaama nopeuslisä formula_1 eli delta-V, jota kuvaa 1800-luvun lopulla kehitetty Tsiolkovskin laki. Nopeuslisä ("delta V") riippuu raketin alku- ja loppumassan suhteesta, joka kuvaa ajoaineen massan suhdetta sen suurempaan nopeuteen kiihdyttämän hyödyllisen massa suhteeseen. Tämä suhde on 2000-luvun alussa monivaiheraketeilla 10:1 – 25:1. Mitä suurempi suhde sitä suurempi nopeus voidaan saavuttaa.


title: Rakettimoottori

text: Yleisimmin käytetyissä kemiallisissa rakettimoottoreissa ajoaine voi olla eri faaseissa ja tämä vaikuttaa moottorin luokitteluun.


title: Rakettimoottori

text: Useimmissa ohjuksissa ja monissa kantoraketeissa käytetty moottorityyppi on kiinteän ajoaineen moottori, jossa sekä polttoaine että hapetin ovat kiinteässä olomuodossa sekoitettuna keskenään. Tämä moottori on rakenteeltaan yksinkertaisin. Se sisältää ainoastaan polttokammion, jossa ajoaine palaa, ja suuttimen, josta palokaasut purkautuvat ulos. Kiinteän ajoaineen etuina on hyvä varastoitavuus ja raketin suuri työntövoima, joiden takia se on ollut suosituin sotilaallisten ohjusten rakettimoottori. Toisaalta kiinteän ajoaineen haittoja ovat esimerkiksi se, ettei raketin tehoa voi useimmissa tapauksissa mitenkään säätää palamisen aikana, ja ettei moottoria voi sammuttaa ennen polttoaine-hapettimen loppumista. Tämä estää myös rakettimoottorin uudelleen sytyttämisen.


title: Rakettimoottori

text: Kiinteää ajoainetta käyttäviä raketteja käytetään usein lentoonlähdössä auttamaan raketti ulos maanpinnan voimakkaasta painovoimasta ja matalalla olevasta tiheimmästä ilmakehästä.


title: Rakettimoottori

text: Toinen yleinen moottorityyppi on nesterakettimoottori, joka perustuu nestemäisen hapettimen ja polttoaineen palamiseen. Tämä moottorityyppi on monimutkaisin, koska nesteen pumppaamiseen tarvitaan yleensä ajoaineen paineistetut säiliöt, polttoaineen syöttöjärjestelmän, jonka kriittisiä osia ovat turbopumput.


title: Rakettimoottori

text: Tätä tyyppiä käytetään lähinnä suurissa kantoraketeissa, joissa tarvitaan paljon työntövoimaa, joka syntyy parhaiten nestevedyn tai alkoholin polttamiseen nestehapen tai esim. fluorin tai typpihapon johdannaisten avulla. Tällaisia moottoreita käytetään myös avaruusaluksissa, joissa vaaditaan, että moottori voidaan sammuttaa ja käynnistää useita kertoja, mikä ei ole mahdollista, jos käytetään kiinteää ajoainetta. Esimerkiksi NASAn Avaruussukkulan ohjaukseen käytetään noin 30 tällaista pientä rakettimoottoria.


title: Rakettimoottori

text: Osa nestemäistä ajoaineitta käyttävistä moottoreista ovat yksinkertaisempia, esim. hydratsiini on ajoaineena sellainen neste, joka palaa itsestään esim. platinakatalyytin sytyttämänä. Nestemäistä ajoainetta käyttävä on myös useimmissa tapauksissa huomattavasti puhtaammin palava, kuin kiinteää polttoainetta käyttävä moottori, koska nestepolttoaine ei sisällä kiinteässä polttoaineessa olevia sidosaineita.


title: Rakettimoottori

text: Avaruusalusten asennonsäännössä käytetään jonkin verran rakettimoottoreita, joiden ajoaine on paineenalainen nestetyppi, joka kaasuuntuneena tuottaa työntövoimaa suuttimissa kaasusuihkun nopeuden kasvaessa. Näitä moottoreita kutsutaan trustereiksi. Tällaisen ajoaineen ominaisimpulssi on hyvin pieni verrattuna palamisprosessia hyväksikäyttäviin moottoreihin.


title: Rakettimoottori

text: Kolmas moottorityyppi on hybridirakettimoottori, jonka toiminta perustuu yleensä kiinteään polttoaineeseen ja nestemäiseen tai kaasumaiseen hapettimeen (ns. suora hybridi).


title: Rakettimoottori

text: On olemassa myös hybridimoottoreita, joissa polttoaine on nestemäinen ja hapetin kiinteässä muodossa. Näitä kutsutaan käänteisiksi hybrideiksi ja ne ovat selvästi harvinaisempia kuin suorat hybridit.


title: Rakettimoottori

text: Hybridimoottorin tehoa pystytään säätämään kaasumaisen hapettimen tai polttoaineen virtausta rajoittamalla, ja se voidaan myös sammuttaa ja käynnistää uudelleen toisin kuin kiinteää polttoainetta käyttävä moottori. Eduistaan huolimatta hybridimoottorien kehitys on jäänyt jälkeen perinteisemmistä kiinteää ja nestemäistä ajoainetta käyttävistä moottoreista.


title: Rakettimoottori

text: Ydinlämpöraketti hyödyntää reaktorin tuottamaa lämpöenergiaa samaan tapaan kuin perinteinen ydinvoimala. Moottorin toiminta perustuu ajoaineen virtaukseen reaktorin läpi, jolloin se lämpenee ja laajenee. Ajoaineessa ei tapahdu useimmissa ydinmoottorissa kemiallisia reaktiota, kuten palamista. Ydinrakettien etuna on niiden korkea ominaisimpulssi ja suuri työntövoima, mutta niiden avaruuteen lähettämistä on jarruttanut lähinnä moottoreihin liittyvät ympäristöriskit.


title: Rakettimoottori

text: Yhdysvalloissa ja Neuvostoliitossa kehitettiin kylmän sodan aikana ydinraketteja, jotka etenivät jopa prototyyppiasteelle.


title: Lokariauto

text: Lokariauto on Leo Laine Oy:n valmistamien Lokari-pienautojen nimitys. Joskus nimitystä käytetään myös muista samankaltaisista ajoneuvoista. Autojen kori on valmistettu muovista ja moottorina on nykyisin noin viiden hevosvoiman Honda- tai Kama-moottori. 1980-luvulla moottorin teho oli noin 3,5 hevosvoimaa.


title: Lokariauto

text: Leo Laine Oy


title: Road Warrior Hawk

text: Michael Hegstrand (12. syyskuuta 1957 – 19. lokakuuta 2003), paremmin tunnettu nimellä Road Warrior Hawk, oli yhdysvaltalainen showpainija, joka tuli tunnetuksi legendaariseksi muodostuneesta tag teamista, Legion of Doomista (myös Road Warriors), jonka hän muodosti yhdessä Road Warrior Animalin kanssa.


title: Road Warrior Hawk

text: Suurimman osan urastastaan Hawk vietti Animalin partnerina, ja he voittivatkin lukuisia tag team mestaruuksia lukuisissa eri promootiossa, kuten American Wrestling Associatonissa, National Wrestling Alliancessa, World Championship Wrestlingissä ja World Wrestling Federationissa. Legion of Doomista tuli jopa kaikkien aikojen menestyneimmäksi tag teamiksi sanottu joukkue.


title: Road Warrior Hawk

text: Vuonna 1992 Road Warrior Animalin loukkaannuttua, ja jouduttua joksikin aikaa pois kehistä, Hawk oli soolouralla. Road Warrior Hawk katosi World Wrestling Federationista saman vuoden SummerSlam-PPV'n jälkeen, ja paini mm. New Japan Pro Wrestlingissä.


title: Road Warrior Hawk

text: Vuonna 1995 Hawk liittyi osaksi World Championship Wrestlingiä, ja myös Animal palasi mukaan kuvioihin Hawkin parina. Tällöin Road Warriorsit syntyivät uudestaan.


title: Road Warrior Hawk

text: Vuonna 1998 Legion of Doom palasi World Wrestling Federationiin. Tällöin heillä oli myös epävirallinen kolmas jäsen, Droz; joka kutsui itseään Pukeksi.


title: Road Warrior Hawk

text: Hawk kuitenkin kärsi kuitenkin mm. alkoholiriippuvuudesta, ja vuonna 2001 hän sai diagnoosin sydänvaivoistaan. Sydänongelmat pitivät hänet pois kehästä jonkin aikaa.


title: Road Warrior Hawk

text: 12. toukokuuta 2003 Road Warrior Hawk ja Road Warrior Animal palasivat tiimiksi, tehdessään esiintymisen WWE'n Raw-ohjelmassa. Legion of Doom otteli hallitsevia world tag team mestareita, Kanea ja Rob Van Damia vastaan. Vaikka Hawk ja Animal hävisivätkin kyseisen ottelun, uskottiin Legion of Doomin tekevän uuden tulemisen.


title: Road Warrior Hawk

text: 19. lokakuuta 2003 Road Warrior Hawk kuoli aikaisin aamulla sydänkohtaukseen.


title: Road Warrior Hawk

text: Vuonna 2005 WWE julkaisi "Road Warriors" -DVD:n, joka kertoo tämän legendaarisen joukkueen koko tarinan, alusta loppuun.


title: Road Warrior Hawk

text: Road Warrior Animal palasi WWE'hen vielä kerran, muodostaakseen joukkueen Heidenreichin kanssa. Heidenreich ja Animal voittivat Smackdown!-ohjelman WWE Tag Team mestaruudet Great American Bash-PPV'ssä, ja Animal omisti voittonsa edesmenneelle joukkuetoverilleen ja ystävälleen, Road Warrior Hawkille.


title: C-kasetti

text: C-kasetti ("Compact Audio Cassette", "Music Cassette") on hollantilaisen elektroniikkavalmistajan Philipsin vuonna 1963 julkaisema analoginen äänen tallennukseen tarkoitettu tallennusväline. Äänen tallennuksen lisäksi C-kasettia on käytetty myös tietokoneiden tiedontallennusvälineenä. C-kasetti koostuu kahdesta kelasta ja niiden välillä liikkuvasta magneettisesta nauhasta.


title: C-kasetti

text: C-kasettia oli alun perin tarkoitus käyttää vain puheen ja muun ei-musiikillisen äänen tallentamiseen. Siitä muodostui kuitenkin merkittävä musiikin tallennusmedia 1960-luvun lopulta 1990-luvun alkupuolelle. Tähän vaikutti C-kasetin ja C-kasettinauhureiden edullinen hinta, kaikkien merkittävien elektroniikkavalmistajien standardin hyväksyminen ja myöhemmin kehitetyt taustakohinaa merkittävästi vähentävät Type A, B ja C Dolby -kohinavaimennustekniikat. C-kasetin nopeaa yleistymistä edesauttoi myös se, että kasetin kehittäjä Philips myönsi ilmaisen lisenssivalmistuksen kaikille halukkaille elektroniikkavalmistajille kasettijärjestelmän ensiesittelyn jälkeen Berliinin messuilla vuonna 1963.


title: C-kasetti

text: Suomessa valmiiksi äänitetty C-kasetti oli 1970- ja 1980-luvulla yleensä LP-levyn eli vinyylilevyn, 1990-luvun alkupuolella CD-levyn rinnakkainen julkaisumuoto. C-kasettien myynti oli huipussaan vuonna 1988.


title: C-kasetti

text: Nykyään CD- ja DVD-levyt ovat länsimaissa lähes kokonaan syrjäyttäneet äänikasetit musiikin jakelumediana. Kuolevaksi luullun C-kasetin myynti kääntyi kuitenkin 2000-luvun ensikymmenluvulla nousuun, koska monet ihmiset erityisesti Afrikassa ja Etelä-Amerikassa eivät olleet halukkaita vaihtamaan vanhoja C-kasettisoittimiaan uudempiin CD-, DVD- ja MP3-formaatteja tukeviin soittimiin.


title: C-kasetti

text: C-kasettien tallennuskapasiteetti ilmoitetaan minuutteina, ja yleisimmät tallennuskapasiteetit ovat 60, 90 ja 120 minuuttia. Minuuttimäärät eivät ole täsmällisiä, sillä kaseteissa on tallennusaikaa yleensä aina muutama ylimääräinen minuutti ilmoitetun keston lisäksi. 120 minuutin C-kasetit jäivät harvinaisiksi, ja monet laitevalmistajat jopa kielsivät käyttämästä niitä nauhureissaan, koska nauhan ohuus aiheutti venymis- ja katkeamisongelmia. Heikkolaatuisiin ja hieman kuluneisiin nauhurimalleihin suositeltavin vaihtoehto on 60 minuuttia; toisinaan jo 90 minuutin nauha ei pyöri tällaisessa laitteessa oikealla nopeudella.


title: C-kasetti

text: Tavallisen rautaoksidinauhan kaistanleveys normaalinopeudella (4,7625 cm/s) on noin 16 kHz. Yleisimmin nauhaan tallennetaan analogista ääniraitaa.


title: C-kasetti

text: C-kasetteja myytiin kulta-aikanaan paljon sekä valmiiksi äänitettyinä että äänittämättöminä mutta nykyään lähes yksinomaan äänittämättöminä. Tyhjistä kaseteista voi äänityksen jälkeen poistaa ohuet muoviläpät kasetin yläosassa olevien reikien päältä, jolloin voi estää sen, että nauhalle äänitettäisiin vahingossa uudelleen entisen päälle. Mikäli tällä tavoin käsiteltyä kasettia – tai valmiiksi äänitettyä kasettia – haluaa käyttää uuteen taltiointiin, on kyseiset reiät peitettävä teipillä tai muulla materiaalilla.


title: C-kasetti

text: C-kaseteilla on CD-levyihin nähden se hyvin suuri etu, että C-kaseteille on helppo tallentaa äänimateriaalia itse. Lisäksi C-kaseteissa ei ole laajaa helposti naarmuuntumisesta vaurioituvaa pintaa, joten niiden käsittelyssä ei tarvitse olla yhtä varovainen kuin CD-levyjen käsittelyssä. Lähes samoista syistä sekä pienikokoisuutensa ansiosta, C-kasetit menestyivät tietyllä tavalla myös paremmin kuin vinyylilevyt.


title: C-kasetti

text: Kasettinauhojen merkittävimmät ongelmat liittyvät ääninauhan venymiseen, nauhan kietoutumiseen nauhurin sisälle, toistuvien äänitys- ja toistokertojen myötä magneettinauhan äänenlaatua heikentäviin häiriöihin sekä kasettinauhurin äänipään kulumiseen ja likaantumiseen. Viallinen C-kasettinauhuri saattaa vetää nauhan ulos ja sitä kautta joskus tehdä koko kasetin täysin kuuntelukelvottomaksi. Lisäksi CD-levyllä on C-kasettiin verrattuna se etu, että CD-levyn saa helposti alkamaan minkä tahansa sillä olevan musiikkikappaleen alusta, kun C-kasettia joutuu kelaamaan ja on vaikea löytää haluamansa kappaleen alkua, jos haluaa aloittaa kuuntelemisen muun kuin ensimmäisen kappaleen alusta.


title: C-kasetti

text: 2000-luvulla C-kasetteja on käytetty lähinnä autoissa, joista löytyy vielä kasettiradio. Autokäytössä kasetti on suhteellisen luotettava muun muassa kylmissä olosuhteissa sekä huonossa ajomaastossa, koska se ei ole erityisen arka tärinälle. Niin ikään soittimen ei tarvitse sisältää sähköhäiriöille herkkää digitaalitekniikkaa. Britanniassa poliisi käyttää C-kasetteja, sillä se ei pidä digitaalitekniikkaa tarpeeksi luotettavana.


title: C-kasetti

text: Iranin islamilainen vallankumous sai alkunsa 1970-luvun lopulla Ajatollah Khomeinin maanpakopaikastaan Ranskasta lähettämillä C-kaseteilla. Niille oli tallennettu poliittisia puheita, joita monistettiin Iranissa kasetilta toiselle, jolloin viesti saatiin jaettua kautta maan.


title: C-kasetti

text: Neuvostoliitossa valtion kieltämää rock-musiikkia levitettiin laittomasti kasettinauhoilla, joita kutsuttiin nimellä "magnizdat".


title: C-kasetti

text: Monissa 1980-luvun 8-bittisissä kotitietokoneissa C-kasetteja käytettiin ohjelmien ja datan tallennusvälineenä. Menetelmän etuna oli kasettien halpa hinta ja hyvä saatavuus. Joidenkin tietokonemallien kanssa voitiin käyttää tavallista kasettinauhuria, toiset mallit taas toimivat vain erityisen kasettiaseman kanssa.


title: C-kasetti

text: C-kasetin haittapuolena oli alhainen luotettavuus (jopa erikoisnauhureita käytettäessä) ja levykkeisiin verrattuna hankalampi käyttö ja hitaus. Esimerkiksi MSX-kotitietokone tallensi C-kasetille dataa nopeudella 1200 bittiä sekunnissa.


title: C-kasetti

text: Moni halpa moniraitastudiojärjestelmä, kuuluisimpana vuoden 1979 neliraitainen TASCAM Portastudio 144 kasettinauhuri ja vuoden 1984 sähköparistoillakin toimiva Porta One Ministudio, käytti C-kasetteja epätavallisesti master-nauhoina. Kahden vastakkaisiin suuntiin kulkevan stereoraidan sijaan kaseteille tallennettiin ääntä neljälle riippumattomalle kanavalle yhteen suuntaan. Tämän tyyppiset nauhurit olivat suosittuja monien harrastelijayhtyeiden käytössä, ja niitä käytettiin usein myös esimerkiksi demojen nauhoittamiseen.


title: C-kasetti

text: Vuonna 1987 Fisher-Price julkaisi Yhdysvalloissa lähinnä lapsille suunnatun PXL-2000-videokameran, joka käytti C-kasetteja mustavalkoisen videosignaalin tallennusvälineenä. Järjestelmä ei kuitenkaan yleistynyt korkean hinnan takia.


title: C-kasetti

text: Vuonna 1976 Sony kehitti C-kasetin kilpailijaksi El-kasetin (Elcaset), jossa oli leveämpi 6 mm nauha ja suurempi nauhanopeus 9,5 cm/s eli kaksinkertainen verrattuna C-kasettiin. El-kasetit olivat noin kolme kertaa C-kasettia suurempia. Koska Elcasetin äänenlaatu vastasi laadukkaiden avokelanauhureiden tasoa, formaatti herätti kiinnostusta erityisesti hifiharrastajien parissa. Sony ei kuitenkaan myöntänyt lisenssejä muille valmistajille, mikä aiheutti sen, että C-kasetti piti pintansa ja El-kasetti poistui markkinoilta. Myös C-kasetin kehittyminen (krominauha yms.) vaikutti haitallisesti El-kasetin menestymiseen. Lopulta suomalainen Hirvox osti El-kasettisoittimien viimeisen erän ja myi ne edullisesti lokakuussa 1979.


title: Tallinnan eläintarha

text: Tallinnan eläintarha () on Viron ainoa eläintarha. Eläintarha avattiin ensimmäisen kerran vuonna 1939 ja vuodesta 1983 alkaen se on sijainnut 88 hehtaarin laajuisella alueella Veskimetsan vieressä. Se on suosittu varsinkin lapsiperheiden keskuudessa, ja monet suomalaismatkailijatkin ovat käyneet siellä. Tallinnan eläintarha on aktiivinen EAZA-järjestön jäsen.


title: Tallinnan eläintarha

text: Eläintarhassa on näytteillä esimerkiksi norsuja, sarvikuonoja, jääkarhuja, simpansseja, tiikereitä, krokotiileja, kotkia ja muita suuria eläimiä. Tarhassa on myös erilliset tropiikkitalot ja norsutalo, joissa molemmissa, myös jälkimmäisessä on paljon erilaisia matelijoita. Eläintarha osallistuu aktiivisesti eri eläinlajien suojeluohjelmiin, kuten esimerkiksi amurinleopardin ja vesikon suojeluun.


title: Tallinnan eläintarha

text: Koska useat eläimet ovat joutuneet elämään vanhoissa ahtaissa neuvostoaikaisissa oloissa, tarhassa tehdään jatkuvasti korjaus- ja kunnostustöitä, joilla pyritään parantamaan eläinten oloja.


title: Tallinnan eläintarha

text: Tallinnan eläintarhan johtaja on vuodesta 1975 ollut Mati Kaal.


title: Tallinnan eläintarha

text: Vuonna 1937 Viron ammuntajoukkue voitti maailmanmestaruuden ja sai lahjaksi ilveksenpoikasen, joka nimettiin Illuksi. 24. marraskuuta 1937 pidettiin ensimmäinen kokous, jonka tarkoitus oli löytää sopiva paikka tulevalle eläintarhalle, kasvitieteelliselle puutarhalle, ulkoilmamuseolle ja kansan huvipuistolle. Tarha sijoitettiin Kadriorgin puiston reunaan ja sinne tuotiin näytille ilves Illun lisäksi muun muassa dingoja, leijonia ja jääkarhuja. Vuoden 1939 loppuun mennessä eläintarhassa oli käynyt yli 100 000 vierailijaa.


title: Tallinnan eläintarha

text: Eläintarha siirrettiin vuonna 1983 Veskimetsan alueelle, joka oli aikaisemmin toiminut sotavarastoalueena. Varastotilat muutettiin eläimille sopivammaksi eikä uusia rakennuksia saanut rakentaa, sillä Neuvostoliitossa kulttuuri- ja urheilurakennusten rakentaminen oli kielletty 10 vuodeksi Moskovan olympialaisten jälkeen. Vasta vuonna 1989 valmistui ensimmäinen eläintarhan oma rakennus, norsutalo. 1999 valmistui tropiikkitalo ja 2005 tropiikkitalon itäsiipi. Lisäksi vuonna 2003 käytöön otettiin eläintarhan alppinaario, jossa asuvat eläintarhan kauriit ja villilampaat, sekä lumileopardit.


title: Tallinnan eläintarha

text: Keväällä 2014 avattiin yleisölle eläintarhan ympäristökasvatuskeskus, jonka avajaiset pidettiin 1. heinäkuuta 2014. Keskus toimii sisäänkäyntinä eläintarhaan, siellä sijaitsee luokkatiloja, sali, lasten eläintarha, myymälä sekä eläintarhan toimistotilat.


title: Stars Are Blind

text: Stars Are Blind on seurapiirijulkkis Paris Hiltonin ensimmäinen single hänen debyyttialbumiltaan "Paris". Reggaevaikutteinen, Fernando Garibayn tekemä kappale sai ensiesityksensä Kiss FM- radiokanavalla Los Angelesissa 2. kesäkuuta 2006. Single julkaistiin digitaalisesti ladattavaksi 20. kesäkuuta.


title: Stars Are Blind

text: "Stars Are Blindin" musiikkivideo kuvattiin rannalla Malibussa Kaliforniassa 24. toukokuuta 2006. Osittain mustavalkoisella videolla Hilton ja hänen rakastajansa syleilevät ja koskettelevat toisiaan. MTV esitti videon ensimmäisen kerran 6. kesäkuuta ja se nousi MTV Hot 5 Videos-listan ykköseksi. Musiikkivideosta on olemassa myös toinen versio, jossa Hiltonin aikaisemmassa videossa rakastajana nähty mies esittää hänen valokuvaajaansa kuvaussessiossa rannalla. Lopulta Hilton varastaa kuvaajansa auton ja ajaa pois.


title: Stars Are Blind

text: Kappale debytoi Billboard-listan sijalla 18, joka oli yksi vuoden vahvimmista debyyttisijoituksista. Britanniassa kappale debytoi singlelistan sijalla 5. Suomessa sen paras sijoitus oli sija 6.


title: London Eye

text: London Eye () on Thamesjoen rannalla Lontoossa sijaitseva maailmanpyörä, joka avattiin vuonna 1999. Sen virallisia nimiä ovat olleet vuosien varrella British Airways London Eye, Merlin Entertainments London Eye ja vuodesta 2011 lähtien EDF Energy London Eye. Se tunnetaan vuosituhannenvaihteeseen ajoittuneiden avajaistensa vuoksi myös nimellä Millennium Wheel.


title: London Eye

text: London Eyen ovat suunnitelleet arkkitehdit David Marks, Julia Barfield, Malcolm Cook, Mark Sparrowhawk, Steven Chilton ja Nic Bailey. 135 metriä korkea maailmanpyörä painaa 1 700 tonnia. Kierros sillä kestää noin puoli tuntia. Sen avasi Britannian silloinen pääministeri Tony Blair 31. joulukuuta 1999.


title: London Eye

text: London Eye oli maailman korkein maailmanpyörä, kunnes Nanchangin tähti valmistui vuonna 2006 Nanchangiin, Kiinaan. Nykyään London Eye on maailman neljänneksi korkein Nanchangin tähden (160 m), Singapore Flyerin (165 m) ja Las Vegasin High Rollerin (167,6 m) jälkeen.


title: HKR

text: HKR tai hkr voi tarkoittaa seuraavia:


title: Uudenkaarlepyyn rata

text: Uudenkaarlepyyn rata oli Suomen rataverkkoon kuulunut sivurata, joka haarautui Pohjanmaan radalta Kovjoen rautatieasemalla Kokkolan eteläpuolella ja päättyi Uuteenkaarlepyyhyn. Kahdeksan kilometrin mittainen rataosuus rakennettiin vuosina 1948–1949 korvaamaan vuonna 1916 purettua kapearaiteista Uudenkaarlepyyn rautatietä.


title: Uudenkaarlepyyn rata

text: Henkilöliikenne välillä Kovjoki–Uusikaarlepyy lakkautettiin 1956 ja tavaraliikenne 1982, jonka jälkeen seurasi radan purkaminen syksyllä 1983.


title: Uudenkaarlepyyn rata

text: Vanhalle ratapenkereelle on rakennettu noin kahden kilometrin mittainen Kovjoen museorautatien rataosuus, joka alkaa Kovjoen asemalta ja päättyy valtatien 8 alikulun länsipuolelle. Museorautatiellä liikennöidään höyryjunilla muutamia kertoja kesässä.


title: Uspenski

text: Uspenski () voi viitata seuraaviin:


title: XM29 OICW

text: XM29 OICW (lyh. ) oli 20 mm kranaatteja ampuvan kiväärin prototyyppisarjan nimi. Prototyypit kehitettiin osana OICW-ohjelmaa 1990-luvulla. OICW:sta käytettiin joskus myös termiä SABR ().


title: XM29 OICW

text: Asejärjestelmän kehitti Alliant Techsystems. Heckler & Kochilla oli merkittävä rooli alihankkijana ja osatoimittajana. Useimmiten nähty versio XM29:stä koostui puoliautomaattisesta 20 mm kranaattikivääristä, jota täydensi piipun alla oleva HK G36:sta muokattu rynnäkkökivääri tai karbiini, kaliiperiltaan 5,56×45 mm NATO. Aseen päällä oli tietokoneohjattu tähtäysjärjestelmä sisäänrakennetulla laseretäisyysmittarilla, valonvahvistimella ja kuusinkertaisella optisella tähtäimellä.


title: XM29 OICW

text: XM29:n varhaiset versiot käyttivät erilaisia aseiden ja tähtäysjärjestelmien yhdistelmiä. Alliant Techsystems kokeili myös konfiguraatiota, jossa karbiini ja kranaatinheitin olivat vierekkäin, mutta päätyivät sittemmin muista rynnäkkökiväärin ja kranaatinheittimen yhdistelmistä (esimerkiksi M16 ja M203) tuttuun ratkaisuun, vaikkakin kivääri oli kranaatinheittimen alla, eikä päinvastoin. Eräissä prototyypeissä oli ainoastaan 20 mm kranaatinheitin ja joissakin kranaatinheittimen lisäksi MP7-konepistooli karbiinin sijaan.


title: XM29 OICW

text: XM29:n kranaattikivääriä on kutsuttu vaihtelevasti muun muassa myös kevyeksi puoliautomaattiseksi kanuunaksi tai kranaatinheittimeksi. Aseella voidaan ampua herätesytyttimin varustettuja kranaatteja. Herätesytytin aktivoituu muutaman metrin päässä kohteesta ja räjäyttää kranaatin ilmassa tehostetun paine- ja sirpalevaikutuksen aikaansaamiseksi. Pääasiallinen käyttötarkoitus aseen kranaattikiväärillä oli ryhmän tai joukkueen kevyt epäsuora tulituki, mutta suunnitelmien mukaan aseen karbiini olisi toiminut myös sotilaan henkilökohtaisena aseena.


title: XM29 OICW

text: XM29:n kehitysohjelma oli vastatuulessa sen koko elinkaaren ajan. Aseen liian suuri koko, paino ja 20 mm kranaatin heikko teho koituivat käytännössä ylittämättömiksi ongelmiksi ja ohjelma lopetettiin vuonna 2004. Kehitystyötä jatkettiin kuitenkin kolmessa erillisessä aseohjelmassa, joista "OICW Increment One" keskittyi uuden sukupolven karbiinin kehitykseen ja "OICW Increment Two" herätesytyttimin varustettujen kevyiden kranaattikiväärien ja -heittimien kehittämiseen. Kolmannessa ohjelmassa, nimeltään "OICW Increment Three", oli tarkoitus käynnistää kahdessa edellä mainitussa ohjelmassa kehitettyjen aseiden yhdistäminen.


title: XM29 OICW

text: XM8 kehitettiin vastaamaan OICW Increment Onen tarpeita, mutta ase ei lopulta päässyt massatuotantoon saakka. Sen sijaan Alliant Techsystems julkisti urakan uudelleen avoimeksi, jotta alan parhaat yritykset olisivat voineet tarjota ehdotuksiaan jatkokehitettäväksi. XM8 tai jokin muu vastaava ase oli luultavasti edelleen mukana alkaneessa tarjouskilvassa. Sen sijaan 25 mm:n kranaattikivääri nimeltä XM25 kehitettiin OICW Increment Two -ohjelman puitteissa ja sen odotettiin olevan XM29:n massatuotannon kranaatinheitinkomponentti.


title: XM29 OICW

text: OICW Increment One -ohjelma keskeytettiin yllättäen 31. lokakuuta 2005. Tällä hetkellä minkään OICW-ohjelman tila ei ole täysin selkeä, mutta ainakaan OICW Increment Three -ohjelmaa ei käynnistetä ennen kuin XM8 tai sen korvaava karbiinikomponentti on valmis ja hyväksytty.


title: Uudenkaarlepyyn rautatie

text: Uudenkaarlepyyn rautatie () oli 1. tammikuuta 1903 yleiselle liikenteelle avattu kapearaiteinen rautatie, jonka raideleveys oli 600 millimetriä. Rautatie alkoi Pohjanmaan radan varrelta Valtionrautateiden Kovjoen rautatieaseman vierestä ja kulki Uudenkaarlepyyn halki Uudenkaarlepyyn satamaan. Rautatien pituus oli 12,45 kilometriä tai 12,27 kilometriä, josta osuus Kovjoki–Uusikaarlepyy oli 8,08 km ja Uudenkaarlepyyn asemalta satamaan 4,19 km. Vuosina 1949–1982 toiminnassa oli kapearaiteisen rautatien linjaukselle rakennettu leveäraiteinen Uudenkaarlepyyn rata. Nykyisin vanhalla ratalinjalla on Kovjoen museorautatie.


title: Uudenkaarlepyyn rautatie

text: Rautatien rakentamisesta päätettiin vuonna 1897 ja rakentaminen aloitettiin seuraavana vuonna. Väliaikainen liikenne alkoi vuonna 1899 ja yleinen liikenne vuoden 1903 alusta. Radan toivottiin kohottavan kaupungin taloutta, mutta se osoittautui miltei heti liian pieneksi, joten siitä tulikin taloudellinen rasite. Useammin kuin kerran sattui, että lumituiskun jälkeen konduktööri sai kävellä postisäkki kainalossaan Kovjoelle sillä välin, kun kuljettaja, lämmittäjä ja jarrumies yrittivät saada junan irti radalle kasautuneista kinoksista.


title: Uudenkaarlepyyn rautatie

text: Radalla oli kaksi amerikkalaista Baldwin-höyryveturia (16113/1898, 0-4-2 ST ja 17346/1900, 0-4-2 ST), kolme matkustajavaunua, konduktöörivaunu, kaksi umpinaista ja kymmenen avonaista erikokoista tavaravaunua sekä lumiaura.


title: Uudenkaarlepyyn rautatie

text: Rata myytiin kesällä 1916 helsinkiläiselle liikemies Aleko Liliukselle, joka puratti sen. Kiskot menivät Hangon linnoitustöihin, veturit ja vaunut eri kapearaiteille. Kauppa pelasti Uudenkaarlepyyn kaupungin vararikolta: kaupasta päättämisen jälkeisenä päivänä kaupunkiin saapui venäläinen valtuuskunta, jonka tarkoituksena oli takavarikoida rata kalustoineen. Takavarikko peruuntui kaupunginhallituksen ilmoitettua, että rata oli myyty Liliukselle – joka puolestaan ilmoitti, että kaikki kalusto tulee menemään Venäjän kruunun hyväksi (jättäen sanomatta, että hän ottaisi korvauksen kaikesta). Tämä riitti venäläisille ja he poistuivat, ja kaupunki saattoi maksaa huikeaksi paisuneen velkansa hypoteekkikassalle.


title: Uudenkaarlepyyn rautatie

text: Radan kalustosta on olemassa runsaasti hyvätasoisia kuvia, koska Lilius teetti kaikesta ostamastaan kalustosta varta vasten erityisen myyntikuvaston, joka on säilynyt kohtuullisen täydellisenä.


title: Uudenkaarlepyyn rautatie

text: Pienin matkustajavaunuista päätyi näiden kauppojen tuloksena varastoon Imatralle. Lahnuksen rautatiellä on kyseisen vaunun vuonna 1999 valmistunut replika.


title: Uudenkaarlepyyn rautatie

text: Alkuperäinen vaunu on kohtuullisessa kunnossa; sen siirrosta Jokioisten Museorautatielle neuvoteltiin vakavasti pitkähkö aika. Toukokuussa 2008 neuvottelut saavuttivat myönteisen tuloksen ja vaunu saapui Minkiölle kuorma-auton kyydissä 20. toukokuuta 2008. Sen kunnostustyö liikenteeseen oli harkittavana, mutta lopulta päädyttiin siihen että vaunun 600 mm raideleveyden vuoksi sille parasta olisi siirtää Kovjoelle. Neuvottelut asiasta käynnistyivät vuoden 2010 aikana.


title: Uudenkaarlepyyn rautatie

text: Veturi numero 1 oli aina vuoteen 1950 asti liikenteessä Pankakosken kapearaiteisella teollisuusradalla Lieksassa, jossa se sai numerokseen 5.


title: Uudenkaarlepyyn rautatie

text:
Se oli hyväkulkuinen ja tehokas aina loppuunsa asti. Tosin käytännön syistä, mm. kattilanvaihdon takia, veturi uusittiin 1920-luvun lopuilla ulkoasultaan täysin piloille. Vuonna 1956 siitä yritettiin tehdä muistomerkki, mutta koska se joutui saman tien ilkivallan kohteeksi, se päätettiinkin hyvin lyhytnäköisesti romuttaa. Veturin kattila kierteli eri työmailla höyrynantajana muutaman vuoden, kunnes siihen unohtuivat vedet sisälle joulunpyhiksi ja jäätyminen särki paikat.
Veturi 2 myytiin Mäntän–Vilppulan rautatielle ja se toimi siellä kevyiden matkustajajunien veturina aina vuoteen 1930 eli matkustajaliikenteen loppuun asti, jolloin se romutettiin.


title: Kovjoen rautatieasema

text: Kovjoen rautatieasema () on rautatieasema Kovjoen kylässä Uudessakaarlepyyssä Pohjanmaalla, Pohjanmaan radan varrella. Liikennepaikan etäisyys Helsingin päärautatieasemalta on 508,9 ratakilometriä mitattuna Seinäjoen ja Haapamäen asemien kautta. Nykyisin Kovjoki on miehittämätön junakohtauspaikka, eikä siellä ole henkilö- tai tavaraliikennettä. Liikenteenohjaustoiminnot hoidetaan kaukokäytöllä Seinäjoella sijaitsevasta liikenteenohjauskeskuksesta käsin.


title: Kovjoen rautatieasema

text: Kovjoen rautatieasema rakennettiin silloisen Uudenkaarlepyyn maalaiskunnan alueelle rataosuuden Seinäjoki–Kokkola rakennustöiden yhteydessä 1885, ja se palveli kuormaus- ja henkilöliikenneasemana. Asemarakennus rakennettiin Oulun radan IV luokan keskikokoisen asemarakennuksen tyypin 2 piirustuksin. Samojen piirustusten mukaan rakennettiin läheinen Pännäisten rautatieaseman asemarakennus. Toisen tyypin rakennus poikkesi esimerkiksi Lapuan rautatieaseman ensimmäisen tyypin asemarakennuksesta siten, että siinä oli erillinen odotushuone naisille. Olemassaolonsa aikana Kovjoki on ollut kolmeen otteeseen risteysasema.


title: Kovjoen rautatieasema

text: Ensimmäisen kerran Kovjoesta tuli risteysasema vuonna 1903, kun yksityinen kapearaiteinen Uudenkaarlepyyn rautatie avattiin liikenteelle. Kapearaiteinen rautatie purettiin jo 1916.


title: Kovjoen rautatieasema

text: Valtionrautatiet rakennutti vuonna 1946 leveäraiteisen sivuradan Kovjoelta Uudenkaarlepyyn keskustaan. Radalla oli henkilöliikennettä vuoteen 1956 saakka, ja vähäistä tavaraliikennettä aina vuonna 1982 tapahtuneeseen lakkautamiseen ja radan purkamiseen saakka.


title: Kovjoen rautatieasema

text: Kovjoen aseman ympärille ei muodostunut mitään asutuskeskusta, vaan asema-aluetta ympäröi asumaton metsäalue, ja kylän maatilatkin sijaitsivat kilometrin päässä sijaitsevassa kyläkeskuksessa. Tavaraliikenne Kovjoen asemalla lopetettiin vuonna 1976 ja henkilöliikenne vuonna 1983. Postitoimisto ja kahvila jatkoivat toimintaansa asemalla vuoteen 1999 saakka.


title: Kovjoen rautatieasema

text:
Vanhan radan penkereelle rakennettiin 1987-1989 kapearaiteinen Kovjoen museorautatien rataosuus, joka ulottuu vuonna 1995 tehdyn laajennuksen jälkeen noin kahden kilometrin päähän Kovjoen asemalta.
Museoradalla on edelleen liikennettä muutaman kerran kesässä sunnuntaisin.


title: Ruotsin akatemia

text: Ruotsin akatemia () on yksi Ruotsin kuninkaallisista akatemioista. Sen perusti kuningas Kustaa III 20. maaliskuuta vuonna 1786. Akatemia on mukaelma Ranskan akatemiasta. Ruotsin akatemialla on yhteensä 18 jäsentä, ja Ranskan akatemian tapaan jäsenyys on elinikäinen.


title: Ruotsin akatemia

text: Ruotsin akatemian ensisijainen tarkoitus on ylläpitää ja edistää ruotsin kielen sekä ruotsalaisen kirjallisuuden elinvoimaisuutta. Sen merkittävimmät julkaisut ovat "Svenska Akademiens ordlista" (SAOL), joka on laaja historiallinen sanakirja, ja "Svenska Akademiens ordbok" (SAOB), joka määrittää normit ruotsin sanojen oikeinkirjoitukselle ja taivutukselle. Vuodesta 1901 jaettu Nobelin kirjallisuuspalkinto rahoitetaan Nobel-säätiön varoista, mutta Ruotsin akatemia päättää sen saajat. Lisäksi akatemialla on omia palkintoja, kuten vuodesta 1966 lähtien vuosittain myönnetty Suomi-palkinto ja vuodesta 1986 lähtien myönnetty pohjoismainen palkinto. Akatemialla on oma kirjasto, Nobelbiblioteket, jonka kokoelmissa on kirjallisuus- ja kielitieteellisiä teoksia sekä modernia kaunokirjallisuutta.


title: Ruotsin akatemia

text: Ruotsin akatemian johtajan ja kanslerin toimikaudet kestävät puoli vuotta, mutta sihteerin virka on vakituinen. Akatemian alkuperäisen, Kustaa III:n kirjoittaman säännöstön mukaan ”"secreteraren blifver beständig"”, jonka voi tulkita tarkoittavan joko että sihteerin virka on vakituinen tai että se on ”ikuinen”. Horace Engdahl, joka luopui sihteerin virasta kesäkuussa 2009, on arvellut kuninkaan tarkoittaneen sihteerin viran elinikäiseksi.